Manfaat Minyak Kelapa Terhadap Bayi

Minyak kelapa boleh dikategorikan sebagai minyak yang bagus untuk bayi kerana sifatnya yang antibakteria, antivirus serta antikulat. Minyak ini bukan sahaja dapat menjimatkan wang anda malahan membantu penjagaan kulit bayi anda. Kelapa merupakan produk semulajadi yang boleh digunakan untuk pelbagai tujuan. Berikut merupakan beberapa cadangan penggunaan minyak kelapa:

Mengurangkan ruam bayi

Minyak kelapa merupakan cara paling natural dan berkesan merawat ruam. Tidak terdapat sebarang kemungkinan ruam tersebut akan bertambah teruk kerana minyak kelapa tidak mempunyai bahan kimia yang mampu mengakibatkan reaksi alahan sepertimana yang disebabkan oleh krim ruam yang lain.

Apa yang anda perlu lakukan adalah menyapu minyak ini pada kawasan yang dikehendaki. Minyak ini akan menjadi pelindung kepada kulit, mengehadkan kerengsaan kulit yang lain serta merawatnya. Minyak ini juga dapat berfungsi menyembuhkan infeksi yis. Selain itu, minyak ini tidak akan merosakkan pakaian sepertimana yang disebabkan oleh rawatan ruam yang lain.

Melembutkan kulit badan bayi

Kulit bayi anda sememangnya sudah semulajadi lembut tanpa penggunaan sebarang losyen atau krim. Namun jika bayi anda memerlukan sedikit bantuan, minyak kelapa merupakan pilihan semulajadi yang terbaik. Kawasan kulit kering pada bayi seperti pada lehernya dapat dirawat menggunakan minyak ini sekaligus membantu menghalang kulit daripada kerengsaan yang lain.

Membersihkan kotoran pada bayi

Bayi gemar membuat sepah terutamanya ketika makan. Minyak kelapa boleh digunakan sebagai agen pembersihan semulajadi untuk membersihkan kotoran yang terdapat pada anak anda. Apa yang anda perlukan hanyalah campuran minyak kelapa, sabun organik dan air. Anda tidak perlu tambahkan sebarang wangian kerana minyak kelapa itu sendiri sudah berbau wangi. Tambahan itu, anda juga boleh menggunakan minyak ini sebagai sabun mandian bayi anda.

Merawat kerak kepala bayi

Minyak kelapa merupakan rawatan semulajadi untuk kerak kepala. Anda hanya perlu sapukan minyak ini pada kawasan tersebut dan biarkannya sekitar 20 minit. Minyak kelapa ini akan bertindak sebagai pelembap kulit lalu menanggalkannya. Selepas 20 minit, bilas minyak kelapa ini dan gunakan berus yang lembut untuk menyikat rambut untuk menyingkirkan kepingan kerak kepala pada bayi ini.

Mengurut bayi

Umum mengetahui bahawa terdapat banyak kebaikan mengurut bayi. Selain mengeratkan hubungan sesama anda dan bayi, urutan bayi juga dapat membantu bayi anda untuk lebih relaks ketika waktu tidur mereka. Kebanyakan minyak untuk mengurut bayi sebenarnya diperbuat daripada petroleum iaitu satu bahan berbahaya yang perlu dijauhi daripada kulit bayi anda.

Bagi menghasilkan krim urutan semulajadi buatan sendiri, anda hanya perlu mencampurkan sedikit minyak kelapa dengan minyak zaitun dan tambahkan sedikit minyak pati jika perlu. Lavender juga merupakan pilihan yang bagus kerana ia dapat membantu bayi anda relaks. pastikan anda memilih minyak kelapa yang suci dan tidak dicemari oleh sebarang bahan kimia atau bahan peluntur bagi menjaga keasliannya.

Hello Health Group
 tidak menyediakan nasihat perubatan, diagnosis, atau rawatan.


5 Suplemen Terbaik Untuk Wanita 40-an, Baru Boleh Kekal Sihat Di Usia Matang!

Bagaimana untuk mengetahui apakah antara suplemen terbaik untuk wanita 40an? Bagi
kaum Hawa yang sudah lanjut usia
 dan hampir masuk separuh abad usia, pasti akan mula cari dan beli suplemen untuk wanita 40an agar tubuh badan kekal sihat lagi kuat.

Ini bertujuan agar mereka dapat lebih bersedia dan bersiap untuk memasuki usia yang akan jadi punca tubuh badan wanita lebih lemah berbanding ketika usia sebelumnya. Jom terus baca artikel ini untuk mengetahui jawapannya!

Untuk mendapatkan lebih banyak info tentang Kesihatan Wanita, sila dapatkannya
di sini.

Suplemen terbaik untuk wanita 40an: Persediaan untuk ke era 40an!

Tubuh badan individu itu ibarat sebuah jentera atau mesin dengan sistem serta fungsi yang akan mula merosot dan merudum prestasinya seiring dengan perjalanan waktu.

Bagi wanita yang sedang di dalam era 30-an, wajar siap siaga dengan lebih awal lagi sebelum masuk era 40-an agar tubuh badan kalian dapat mengadaptasi perubahan dengan baik.

Ini kerana di usia 40-an, tubuh badan wanita itu akan sangat hampir atau telah masuk di dalam kategori perimenopause –
suatu tempoh sebelum terjadi kondisi menopause
.

Maka mungkin akan berlaku banyak perubahan pada aspek fizikal dan
mental wanita
. Perkara yang anda mudah dan cepat lakukan sebelum ini, akan mula sukar dan lambat.

Dalam usaha untuk mengelak dan mencegah ia daripada jadi lebih teruk, kena ambil suplemen untuk wanita 40an!

Pemakanan masih lagi aspek paling penting!

Jangan pula salah faham ya, kami tidak kata bahawa suplemen adalah satu-satunya usaha yang anda perlu praktikkan kerana pemakanan masih lagi aspek yang paling penting.

Tiada suplemen terbaik untuk wanita 40an yang mampu ganti apa yang dibawa oleh makanan dan minuman. Oleh itu, wanita masih perlu untuk mengamalkan
diet pemakanan yang sihat
 dan seimbang.

Ini kerana di usia perimenopause
, hormon-hormon seperti estrogen dan progesteron akan mula merosot dan menjejaskan tubuh badan. Nutrien adalah kunci di dalam hal ini.

Apa yang anda perlu buat adalah jangan abaikan nutrien-nutrien penting seperti protein, karbohidrat dan lain-lain agar tenaga dalam tubuh badan anda dapat kekal di usia lanjut.

Di samping makanan dan minuman, wanita juga tidak boleh abaikan senaman untuk kekal sihat ya!

Apa suplemen terbaik untuk wanita 40an?

Apabila tiba di farmasi,
suplemen untuk dalaman dan luaran wanita
ini wajar dijadikan keutamaan buat anda:

#1. Asid lemak omega-3

Untuk pengetahuan anda semua, asid lemak yang juga wujud di dalam makanan laut seperti variasi jenis ikan, sangat penting untuk sel dan hormon di dalam tubuh badan wanita.

Omega-3 ini juga kaya dengan sifat antiradang
 sekali gus mampu mengurangkan risiko anda terkena kondisi kronik seperti arthritis, diabetes serta
penyakit jantung
dan otak.

Baca juga:

Suplemen untuk wanita 40an #2. Magnesium

Magnesium sangat penting untuk
keseimbangan hormon
 seperti estrogen, progesteron dan tiroid. Ia juga sangat bagus diambil untuk mengurangkan atau
mengelakkan stres.

Dalam pada itu, mineral ini juga sangat kritikal untuk tindak balas lebih daripada 300 jenis enzim di dalam tubuh badan.
Magnesium bagus untuk anda ambil sebelum masuk tidur
.

Suplemen terbaik untuk wanita 40an #3. Kalsium

Kalsium sudah tentu amat bagus
 dan penting untuk tulang. Ia mungkin lebih popular dalam kalangan kanak-kanak kerana mereka perlukan mineral ini untuk proses tumbesaran.

Pun begitu, ia bukan bermakna wanita yang sudah lanjut usia tidak perlu. Dengan ambil kalsium, risiko masalah tulang seperti
osteoporosis mungkin akan jadi lebih rendah
.

#4. Vitamin C

Vitamin ini penting untuk sistem imun
, penghasilan kolagen, penyembuhan luka, penyerapan zat besi, selain juga bagus untuk peningkatan hormon yang penting untuk wanita.

Disebabkan sifatnya yang antioksidan, maka ia mempunyai kebolehan untuk menghalang molekul jahat atau radikal bebas daripada merosakkan tisu-tisu di dalam tubuh badan.

#5. Vitamin D

Vitamin sesuai untuk wanita 40-an
 ini juga popular dengan nama vitamin daripada sinar cahaya matahari, sangat penting untuk mengelakkan penyakit seperti diabetes dan kondisi kardiovaskular yang lain.

Bukan itu sahaja,
 variasi vitamin dari jenis D2 atau D3
 ini juga mampu menggalakkan penghasilan hormon melatonin sekali gus mampu melancarkan kitaran waktu tidur anda.

Konklusinya, mungkin ada banyak lagi suplemen terbaik untuk wanita 40an yang lain. Dapatkan informasi dan nasihat lebih lanjut daripada doktor atau pakar nutrisi yang berdekatan.


5 Masalah Kesihatan Yang Boleh Timbul Jika Anda Tidak Sunat, Lebih Baik Berkhatan Ya!

Tahukah anda, terdapat beberapa risiko kesihatan yang mungkin akan berlaku jika anda tidak bersunat?

Ya, bersunat memberikan banyak manfaat kesihatan kepada lelaki dan kaedah bersunat lelaki ini sememangnya disarankan untuk dilakukan.

Beberapa masalah kesihatan boleh berlaku jika anda tidak bersunat. Namun kebanyakannya boleh dielakkan jika anda mengamalkan kebersihan diri yang optimum.

Di bawah ini disenaraikan beberapa jenis masalah yang boleh berlaku jika anda tidak bersunat.

#1. Fimosis

Fimosis adalah satu keadaan di mana kulit penutup zakar atau kulup menjadi terlalu ketat, lalu menyebabkan ia tidak dapat ditarik kebelakang kepala zakar.

Keadaan seperti ini biasanya berlaku dalam kalangan kanak-kanak dan akan bertambah baik apabila kulup tersebut semakin longgar seiring peningkatan usia.

Dalam kalangan lelaki dewasa pula, ia biasa berlaku disebabkan oleh penyakit jangkitan seksual. Ia biasanya tidak menyebabkan sebarang simptom dan tidak memerlukan rawatan perubatan.

Namun, dalam kebanyakan kes, ia boleh menyebabkan beberapa keadaan seperti berikut:

Kesakitan dan kelembutan di sekitar hujung zakar

Pembengkakan zakar

Pendarahan

Parut pada hujung zakar

Kesukaran mengawal pembuangan air kecil

Jangkitan

#2. Parafimosis

Parafimosis adalah satu keadaan di mana kulit kulup tersangkut di bawah kepala zakar
 dan tidak dapat ditarik balik ke atas.

Kulit kulup boleh menjadi ketat di sekitar batang zakar lalu menyebabkan pembengkakan dan rasa yang tidak selesa.

Parafimosis juga boleh menyebabkan cecair berkumpul di kawasan tersebut lalu memburukkan lagi keadaan bengkak yang berlaku. Jika tidak dirawat, ia akan menghalang aliran darah daripada sampai ke hujung kepala zakar.

Penting untuk anda mendapatkan rawatan perubatan jika keadaan ini berlaku untuk mengelakkan sebarang komplikasi lain.

#3. Jangkitan kulat atau bakteria

Jika anda tidak selalu mencuci zakar, bakteria boleh berkumpul pada kulup dan menyebabkan jangkitan. Jangkitan juga boleh berlaku jika terdapat luka kecil pada kulup.

Balanitis adalah salah satu daripada jangkitan yang boleh berlaku. Ia adalah keradangan pada kepala zakar dan ia biasanya disebabkan oleh jangkitan yang menjejaskan kulit kulup.

Simptom-simptom balanitis termasuklah:

Kesakitan dan kegatalan pada zakar

Pembengkakan pada zakar

Kesakitan sewaktu membuang air kecil

Pengeluaran bendalir di bawah kulup yang lebih pekat daripada biasa dengan bau yang kurang menyenangkan

#4. Kecederaan

Memandangkan kulit kulup ini sering berjuntai melebihi kepala zakar, ia lebih mudah untuk terdedah kepada kecederaan. Sebagai contoh, anda mungkin akan ter’zip’ kulup anda sekali ketika anda cuba menaikkan zip seluar.

Kecederaan seperti ini boleh merosakkan kulit dan kemungkinan juga pada
urethral meatus
, iaitu satu tiub yang berada pada hujung zakar.

 Ia boleh menyebabkan sedikit masalah ketika anda membuang air kecil. Ia juga boleh menyebabkan rasa sakit yang agak teruk.

#5. Jangkitan yis

Walaupun
jangkitan yis lebih kerap berlaku dalam kalangan wanita
, ia juga boleh menjangkiti lelaki yang tidak bersunat di sekitar atau bawah kulit kulup.

Terdapat pelbagai jenis kulat yang boleh menyebabkan jangkitan termasuklah
Candida albicans
.

Jangkitan yis kadangkala boleh berlaku tanpa sebarang simptom. Tetapi dalam banyak kes, ia boleh menyebabkan gatal-gatal, sakit dan bengkak pada zakar.

Ruam dan bintik-bintik
 juga mungkin akan timbul di sekitar zakar.

#6. Penyakit jangkitan seksual

Tahukah anda, mereka yang bersunat mempunyai risiko yang lebih rendah untuk mendapat penyakit jangkitan seksual berbanding lelaki yang tidak bersunat.

Kaedah bersunat lelaki boleh mengurangkan risiko-risiko berikut:

Human papillomavirus (HPV)

Herpes pada kemaluan

Trikomoniasis (jangkitan yang disebabkan oleh parasit
Trichomonas vaginalis
)

Jangkitan
Mycoplasma

Sifilis

Chancroid

HIV

Kesimpulan

Kebanyakan masalah yang timbul akibat daripada tidak bersunat ini boleh diatasi jika anda mengamalkan tahap kebersihan yang tinggi. Antara tip kebersihan yang boleh anda amalkan ialah:

Cuci kulup anda setiap hari dengan menggunakan air suam

Elakkan penggunaan produk pencuci seperti sabun atau sabun mandian di kawasan tersebut

Selalu bertukar pakaian dalam

Elakkan penggunaan
bedak talkum atau deodoran
 pada zakar

Dengan ini, zakar anda akan menjadi lebih bersih dan tidak mengeluarkan bau yang kurang menyenangkan.

Paling penting, amalan kebersihan seperti ini dapat menjauhkan anda dari risiko pelbagai penyakit seperti yang telah disenaraikan di atas.

Baca juga:

Mama Papa Sekalian, Jom Ketahui Tentang Penjagaan Selepas Bersunat

Sunat: Apakah Manfaat dan Risikonya?

Kanser Zakar

Suami Lupa Cuci Zakar Selepas Berjimak? Awas! Ini BAHAYA Yang Menanti

Mengapa Zakar Lelaki Menegang Waktu Pagi? Ketahui Puncanya


Anda Penggemar Kopi Dalgona? Kena Baca Ini! Ada Bahaya Jika Kafein Lebih Dalam Badan

Jangan panik, kami tidak kata yang kalian wajib berhenti mengambil kafein. Bawa bertenang ya?

Seperti yang kita dapat lihat, masyarakat kita dengan minuman berkafein memang berpisah tiada. Pantang ada resepi baharu sahaja, penggemar kafein pasti ingin mencubanya.

Terbaharu, telah tular satu variasi kopi yang dikenali sebagai kopi dalgona. Maka berduyun-duyunlah individu berkerumun di platform media sosial untuk berkongsi resepi mereka.

Mungkin tidak salah untuk sekali-sekala melayan diri mengidam
. Pun begitu, kalian juga perlu tahu bahawa terdapat beberapa sebab anda mesti kurangkan mengambil kafein.

Jom sama-sama kita ikuti artikel ini untuk mengetahui bahaya kafein dengan lebih lanjut!

Apa yang anda perlu tahu mengenai kafein

Kafein adalah sejenis bahan berasa pahit yang terdapat dalam lebih dari 60 jenis tumbuh-tumbuhan di muka bumi ini termasuklah:

Biji kopi

Daun teh

Buah koko

Kacang kola

Mengejutkan bukan?
Ini bermakna bukan kopi sahaja minuman yang mempunyai kafein
. Minuman kegemaran yang lain seperti teh, coklat dan kola juga tergolong dalam kategori ini.

Dalam pada itu, ia juga digunakan dalam industri pembuatan beberapa jenis makanan dan ubatan yang lain. Maka bukan penggemar kopi sahaja yang terdedah dengan bahaya kafein.

Persoalannya, mengapa kita perlu kurangkan mengambil kafein?

Terdapat banyak bahaya kafein, sila kurangkan!

Buat anda yang belum tahu, sebenarnya terdapat banyak bahaya kafein terhadap kesihatan tubuh badan kita.

Hampir sama seperti nikotin yang ada dalam rokok
, kafein yang terdapat di dalam pelbagai jenis minuman membuat penggemarnya ketagih.

Jika berhenti secara tiba-tiba akan berlaku simptom penarikan yang boleh menjejaskan kesihatan individu. Jadi, langkah terbaik adalah kurangkannya.

Dengan berbuat demikian, anda akan mendapat manfaat seperti berikut:

#1. Kualiti tidur yang lebih baik

Kebanyakan orang akan mengambil kopi untuk berjaga pada waktu malam bagi tujuan bekerja. Ya, ia mungkin berkesan namun boleh mengganggu kitaran tidur yang normal.

Dalam pada itu, ia juga akan membuat kalian lebih penat apabila bangun pada keesokan harinya. Oleh itu,
kurangkanlah mengambilnya untuk kualiti tidur yang lebih baik
.

#2. Tekanan darah yang lebih stabil

Menurut pelbagai kajian, minuman berkafein telah terbukti mampu
meningkatkan tekanan darah akibat dari kesan rangsangannya terhadap sistem saraf dalam tubuh badan
.

Ini terutamanya jika kalian mengambil 3 ke 5 gelas minuman berkafein sehari. Maka, sila kurangkannya kepada 1 ke 2 gelas sehari atau cuba untuk terus berhenti mengambilnya.

#3. Penyerapan nutrien dengan lebih efektif

Tahukah anda bahawa tubuh badan dapat menyerap nutrien dengan lebih efektif sekiranya individu itu tidak atau kurang mengambil kafein?

Ini kerana di dalam minuman berkafein terdapat bahan bernama tanin yang akan mengurangkan keberkesanan penyerapan nutrien seperti berikut:

Kalsium

Zat besi

Vitamin B

Jadi, sila kurangkannya untuk tubuh badan yang lebih sihat.

#4. Gigi lebih putih, bersih dan berseri

Bahaya kafein yang lain adalah berisiko membuat gigi kuning, kotor dan berplak. Ini juga disebabkan oleh kandungan tanin di dalam minuman berkafein.

Ini kerana tanin akan menjejaskan enamel gigi. Akibatnya, ia boleh mereput dan menjejaskan senyuman. Selain itu, ia juga akan membuat mulut kalian lebih berbau.

Kurangkan minuman berkafein mampu membuat senyuman lebih menarik.

#5. Sistem penghadaman yang lebih sihat

Pengambilan minuman berkafein berlebihan boleh mengakibatkan isu sistem penghadaman. Ini akibat daripada kesan julap yang menjejaskan perut individu.

Kesannya, ia akan menyebabkan
cirit-birit atau pembuangan najis air besar yang sukar dikawal
. Mengurangkan minuman sebegini adalah alternatif terbaik.

Bahaya kafein lebih kepada golongan tertentu!

Secara umumnya, minuman berkafein memang berbahaya buat individu. Pun begitu, ada golongan tertentu yang wajar mengambil iktibar dari artikel ini.

Sila lebih berwaspada dengan pengambilan minuman berkafein sekiranya anda tergolong dalam kategori ini:

Ibu hamil

Ibu menyusu badan

Menghidapi migrain

Menghidapi imsomnia

Menghidapi kegelisahan

Menghidapi tekanan darah tinggi

Menghidapi degupan jantung tidak normal

Menghidapi GERD

Mengambil ubatan atau suplemen tertentu

Namun
ini tidak bermakna kalian bebas mengambil kafein jika tidak tergolong dalam kategori ini
 ya?


6 Kebaikan Pengambilan Makanan Sihat Buat Badan, Salah Satunya Boleh Bakar Kalori Anda!

Bercakap mengenai amalan pemakanan seimbang, adakah anda tahu apakah jenis makanan sihat yang baik untuk kesihatan badan? Jika nak tahu lebih lanjut, teruskan membaca perkongsian artikel ini.

Kesedaran yang semakin meningkat dalam kalangan masyarakat ke arah amalan gaya hidup dan amalan pemakanan seimbang adalah satu perkembangan yang positif.

Tetapi perubahan diet secara mendadak mungkin memberikan kejutan kepada badan.

Kesan perubahan pengambilan makanan sihat secara mendadak

Menghentikan pengambilan karbohidrat,
makan lebih banyak protein
 atau cuba diet tertentu adalah satu cabaran.

Walaupun anda mungkin mengandaikan bahawa makanan sihat membuat anda kelihatan dan berasa lebih baik, ia sebenarnya boleh menyebabkan beberapa akibat yang tidak diingini pada sistem dan jiwa anda.

Keadaan itu terutamanya jika anda melakukan perubahan secara mendadak.

Masalah membuang air besar

Anda mungkin amalkan pemakanan secara sihat dengan makan buah-buahan dan sayuran segar.
Tetapi hasil permulaannya adalah untuk memberi masa
sistem penghadaman
 menyesuaikan diri.

Jika anda meningkatkan jumlah serat dari sayuran dan kacang, ia menyebabkan perubahan usus, seperti cirit-birit. Jadi, kurangkan pengambilannya dan anda akan berasa lebih baik dalam beberapa hari.

Sekiranya anda tidak minum air dengan mencukupi, semua serat boleh menyebabkan sembelit.

Berat badan naik secara tiba-tiba

Ada masanya pemilihan makanan boleh menjadi punca pertambahan berat. Anda mungkin memilih sesuatu yang dianggap sihat tetapi hakikatnya ia
lebih banyak kandungan pada kalori, lemak, dan gula.

 Jangan tertipu dengan label “bebas-gluten” atau “bebas susu”.

Gas

Sayur-sayuran tepung, seperti brokoli, kubis bunga dan kubis mengandungi penuh dengan nutrien dan sifat pencegahan kanser. Pengambilan secara berlebihan boleh menghasilkan gas
menyebabkan kekejangan
 dan kembung.

Pastikan
 menambah satu hidangan sayur-sayuran yang penting ke sayuran lain, seperti goreng dengan cendawan, lada, dan brokoli.

Pembakaran (Burnout)

Anda mungkin terasa terlalu banyak kerja dan supaya anda membuat pesanan untuk menjadikan kehidupan anda lebih mudah. Ini berlaku kepada semua orang.

Itu sebabnya pengurusan masa sangat penting. Anda perlu membina masa untuk merancang dan menyiapkan makanan anda atau anda akan keluar dan tidak akan dapat mencari sesuatu yang serasi dengan rancangan makan anda.

 Jadi, anda akan terlalu lapar, atau anda makan dengan sesuatu yang tidak biasa.

 Anda juga boleh menyimpan pantri dan peti sejuk dengan makanan yang sihat (seperti sayur-sayuran pracincang, dan kacang tin) untuk membantu mengurangkan masa masakan.

Kekecewaan

Matlamat adalah alat motivasi yang indah. Ia juga bersedia untuk merasa sedih jika anda melakukan sesuatu yang tidak realistik, seperti kehilangan 10 paun dalam dua minggu atau makan karbohidrat sifar.

Anda juga boleh terpaku pada ketiga-tiga nombor pada skala penimbang dan kehilangan kesan kesihatan yang lain, seperti
mempunyai lebih banyak tenaga atau tidur lebih baik.
 Itu cara yang lebih mendalam dan menilai kejayaan anda.

Amalan pemakanan seimbang baik untuk kesihatan jantung

Tidak ada yang lebih penting daripada menjaga jantung berhati-hati.
Melakukan senaman biasa,
mengawal stress
 dan tiada
tabiat merokok
 adalah perkara biasa dilakukan untuk penjagaan hati.

Selain itu anda juga disarankan untuk m
engambil pelbagai makanan yang kaya nutrisi serta menyihatkan jantung.

Salmon

Salmon, ikan air sejuk mempunyai kandungan yang sangat tinggi bagi menyihatkan jantung asid lemak omega-3. Ia sangat berkesan dalam
menurunkan tekanan darah.

Kesan anti-pembekuan pada asid lemak omega-3 boleh memastikan pembekuan darah pada teluk dan mengekalkan aliran darah anda.

Tidak perlu disebutkan kuasa mereka dalam menurunkan trigliserida, sejenis lemak yang mampu mendedahkan orang ramai untuk mendapat penyakit kardiovaskular.

Tambahan pula, pakar kardiologi membuktikan yang salmon kaya dengan sumber carotenoid astaxanthin, anti-oksidan kuat yang sangat istimewa.

Jika anda sukar mencari ikan salmon yang sesuai dengan cita rasa anda, anda boleh memilih ikan berminyak lain seperti tuna, sardin, makerel, ikan hering, atau ikan traut – ikan yang boleh memberikan manfaat yang sama untuk jantung anda.

Oat

Apa lagi yang lebih menyihatkan berbanding dengan permulaan hari baru dengan semangkuk oat yang berwap, dipenuhi dengan potassium, folat dan asid lemak omega-3.

Ia bijirin penuh bernutrisi dan kaya dengan sumber mineral serta vitamin. Tambahan pula, oat dibungkus dengan tinggi amaun beta-glucan, sejenis serat yang mampu
menurunkan kolesterol LDL
 anda – kolesterol jahat, sekali gus
 membantu membersihkan arteri.

Bayam

Bayam adalah salah satu sayuran yang paling sihat
 di dunia sayur-sayuran. Warnanya yang kaya dan berwarna gelap berasal daripada pelbagai jenis vitamin, fitokimia, lutein, kalium dan mineral (terutamanya seperti folat, zat besi).

 Ia boleh memelihara penglihatan anda, melawan penyakit dan melindungi daripada penyakit kardiovaskular.


Tempoh Hamil 40 Minggu, Ini Sebab Mengapa Ibu Perlu Lahirkan Anak Cukup Bulan!

Fasa mengandung 9 bulan bermaksud seseorang wanita itu perlu melalui tempoh 40 minggu kehamilan. Apa kata anda luangkan sedikit masa untuk memahami maksud tempoh kehamilan penuh?

Untuk mendapatkan lebih banyak info tentang Kehamilan, sila dapatkannya
di sini.

Tempoh 40 minggu kehamilan

Pada minggu-minggu terakhir kehamilan, pasti ramai ibu mengandung berdepan dengan ketidakselesaan atau rasa tidak sabar untuk menantikan kelahiran si manja.

Namun, ia adalah penting untuk menunggu tempoh 40 minggu kehamilan. Kenapa?

Walaupun
 tempoh untuk seseorang wanita itu hamil adalah berbeza-beza
, seperti ada bayi yang lahir sebelum tarikh jangkaan bersalin, namun biasanya kehamilan akan berlangsung selama 40 minggu.

Sebelum ini, tempoh kehamilan penuh didefinisikan sebagai kehamilan yang berlangsung dari 3 minggu sebelum tarikh jangkaan bersalin hingga 3 minggu selepas itu (antara minggu ke 37 hingga 42 kehamilan).

Walau bagaimanapun pada tahun 2012, telah dikenal pasti bahawa bayi yang lahir dalam waktu yang dinyatakan di atas, berdepan dengan pelbagai cabaran kehidupan.

Maka pengertian ‘tempoh kehamilan penuh’ telah diubah suai oleh
American College of Obstetricians and Gynecologists
 (ACOG) pada 2013.

Ini kerana pada t
empoh-tempoh terakhir kehamilan itu, adalah waktu penting tumbesaran bayi
 dalam kandungan. Proses tersebut melibatkan perkembangan paru-paru, hati dan otak bayi.

Memahami tempoh kehamilan penuh

Definisi tempoh kehamilan penuh boleh dibahagikan kepada beberapa fasa, seperti:

Sumber: verywellfamily

Tempoh kehamilan awal (
early-term)
didefinisikan sebagai 37 hingga 38 minggu dan 6 hari. Tempoh kehamilan penuh
(full-term)
adalah antara 39 hingga 40 minggu dan 6 hari.

Manakala tempoh kehamilan lewat
(late-term
) adalah 41 minggu dan 6 hari. Tempoh 42 minggu ke atas pula dikenali sebagai
post-term.

Perbezaan ini penting dalam proses perkembangan bayi. Ini kerana bayi dikatakan cenderung berada dalam keadaan terbaik jika dilahirkan pada minggu ke 39 dan 40.

Manakala bayi yang lahir sebelum minggu ke-39 mempunyai risiko untuk mengalami masalah berkaitan pernafasan, jangkitan dan menghabiskan masa di NICU (
newborn intensive care unit).

Walaupun wanita yang hamil anak kembar atau berdepan kehamilan berisiko tinggi amat digalakkan untuk bersalin sebelum fasa kehamilan penuh, tetapi cara terbaik adalah untuk membiarkan kelahiran itu berlaku semula jadi tanpa penggunaan
induce.

Mengapa tempoh kehamilan penuh penting?

Jika
anda sedang menjadualkan tarikh bersalin caesarean
 atau induksi, dinasihatkan anda menanti sehingga sekurang-kurangnya 39 minggu kehamilan demi manfaat bayi anda.

Seperti yang dijelaskan pada awal tadi, kehamilan minggu ke-39 dapat membantu otak, paru-paru dan hati untuk berkembang sepenuhnya.

Ia juga mengurangkan risiko mengalami masalah penglihatan, pendengaran serta berat badan yang mencukupi.

Bersalin awal, jika perlu

Dalam sesetengah proses kehamilan, doktor mungkin akan mencadangkan
induce
 untuk diberikan awal.

Keadaan ini cenderung jika bayi dalam kandungan adalah kembar atau terdapat sebarang masalah kesihatan serius yang mendasari keadaan ibu atau bayi.

Tetapi jika anda menjadualkan tarikh
induce
 atas alasan untuk mengelakkan bayi yang lahir besar atau kerana anda mahu si manja lahir pada waktu tertentu, ini boleh memberikan komplikasi serius. Jangan ambil mudah, okay?

Adakalanya tarikh jangkaan bersalin boleh menjadi tidak tepat sehingga 2 minggu, walaupun selepas melakukan ultrasound. Ini terutamanya jika
kitaran haid anda tidak teratur
.

Dengan membiarkan proses kelahiran berlaku secara semula jadi, antara minggu ke-39 dan 40, anda akan dapat
mengurangkan risiko yang mungkin berlaku berkaitan dengan kelahiran pramatang.

Tahap bayi pramatang

Bayi pramatang mempunyai risiko komplikasi yang lebih tinggi berbanding bayi yang dilahirkan pada masanya.

Bayi pramatang boleh dibahagikan kepada 4 subkategori berdasarkan usia kehamilan iaitu:

Pramatang melampau
 – lahir kurang atau pada minggu ke-25

Sangat pramatang
 – lahir kurang daripada 32 minggu kehamilan

Pramatang sederhana
 – lahir antara minggu 32 dan 34 kehamilan

Pramatang lewat
 – lahir antara minggu 34 dan 36 kehamilan

Bagi para ibu yang melahirkan bayi pramatang, mereka bukan sahaja bergelut dengan kepenatan proses kelahiran, malah dengan tekanan emosi dan psikologi menghadapi bayi yang memerlukan bantuan khusus di hospital.

Kesimpulannya

Terdapat pelbagai faktor yang boleh meningkatkan risiko anda untuk bersalin pramatang, seperti tabiat merokok, mempunyai berat badan kurang atau berlebihan, pengambilan alkohol dan sebagainya.

Jika anda mempunyai sebarang kebimbangan berkaitan dengan kehamilan anda atau kemungkinan mempunyai kelahiran sebelum tempoh kehamilan penuh, berbincanglah dengan pakar obstetrik anda.

Jangan memandang remeh sebarang isu berkaitan kehamilan anda, ia mungkin boleh mendatangkan risiko bahaya kepada bayi dan juga diri anda.

Hello Health Group
 tidak menyediakan nasihat perubatan, diagnosis, atau rawatan.


Patutkah Penyedut Minuman Plastik Diharamkan?

Tindakan Kementerian Wilayah mengumumkan pengharaman penggunaan penyedut minuman (straw) plastik baru-baru ini mungkin menimbulkan pelbagai reaksi dalam kalangan peniaga dan pengguna. Mengapa straw? Sedangkan masih banyak barangan plastik lain yang boleh menjadi penyebab kepada pencemaran alam sekitar.

Menurut laporan
University City High School Commander
, berdasarkan laman sesawang mengenai larangan straw, jika tiada tindakan yang diambil sekarang, menjelang tahun 2050 akan ada lebih banyak plastik di lautan berbanding ikan. Straw plastik berakhir di lautan melalui aktiviti seperti pembuangan sampah, ditiup keluar daripada tong sampah atau ditinggalkan di pantai. Straw plastik juga merupakan salah satu daripada sepuluh item yang ditemui semasa pembersihan pantai.

Menurut laman sesawang syarikat yang bertanggungjawab untuk membersihkan pantai, straw plastik mengambil masa 200 tahun untuk mengurai. Malah, selepas terurai ia menjadi mikrofam dan tidak boleh diuraikan sepenuhnya.

Tanpa disedari, straw plastik adalah ancaman yang lebih besar kepada kehidupan marin. Kira-kira 71 peratus burung laut (seabirds) dan 30 peratus penyu telah dijumpai dengan plastik di perut mereka. Apabila mereka menelan plastik, kehidupan marin mempunyai kadar kematian 50 peratus lebih tinggi.

http://https://youtu.be/4wH878t78bw

Menurut
Free Malaysia Today
, Radio New Zealand (RNZ) menyatakan bahawa Malaysia telah menjadi tempat lambakan bagi New Zealand, Australia dan United Kingdom untuk membuang sisa plastik.

Selepas China yang sebelumnya menerima kira-kira 50% daripada import plastik buangan yang diharamkan dunia bermula tahun ini, Malaysia telah menjadi “alternatif popular”.

Sementara itu, Reuters juga melaporkan bahawa import tahunan skrap plastik ke Malaysia melonjak kepada 450,000 hingga 500,000 tan metrik pada 2017 daripada 288,000 tan metrik pada 2016.

Ia terus menyatakan bahawa Malaysia, Vietnam, Indonesia dan Thailand adalah antara negara-negara Asia Tenggara yang telah menarik minat pelabur China dalam sektor kitar semula plastik sepanjang tahun lalu, yang ingin mengisi kekosongan yang ditinggalkan di China.


Jenis Kasut Berbeza yang Menjejaskan Kesihatan

Anda mungkin tidak memberikan perhatian yang banyak kepada kasut anda, sekurang-kurangnya dari aspek kesihatan. Namun begitu, kasut yang kurang sesuai boleh menyebabkan banyak masalah yang tidak terhad kepada kaki anda.

Kasut tumit tinggi
ultra-high

Kasut tumit tinggi ultra-high

boleh menyebabkan buku lali terseliuh dan sakit kronik. Kasut tumit tinggi, sama ada
sky high
 atau stail medium, diketahui menyebabkan benjolan yang menyakitkan di bahagian belakang tumit. Tekanan tumit tinggi yang diletakkan pada tempat ini menyebabkannya lebam, bengkak, lepuhan dan juga sakit Achilles.  Dengan menukar kasut dan memakai pad tumit mungkin dapat membantu melegakan kesakitan, namun benjolan ini berkekalan.

Masalahnya adalah pada posisi kasut tumit tinggi
ultra-high
 yang meletakkan kaki di dalamnya. Kesemua tekanan diletakkan pada tapak kaki bahagian depan. Ini merupakan lokasi kritikal di mana tulang metatarsus yang panjang bertemu dengan tulang sesamoid yang bersaiz kacang pid dan tulang kaki (
phalanges
). Tekanan yang berlebihan boleh merosakkan tulang dan saraf. Dalam sesetengah keadaan, tekanan dalam jangka masa panjang boleh mengakibatkan fraktur halus. Satu-satunya penyelesaian adalah berjalan dengan menggunakan kasut tumit rendah. Pakar mengesyorkan ketinggian kasut seharusnya tidak melebih
i
daripada 5 cm. Walaupun bertumit 5 cm, ia tidak patut dipakai sepanjang masa.

Stilettos

Stilettos
merupakan kasut bertumit tinggi dengan tumitnya yang sangat sempit. Keseluruhan berat anda diletakkan pada satu titik halus. Hal ini meningkatkan risiko anda untuk jatuh dan menyakitkan buku lali anda. Lebih baik anda memakai kasut bertumit dempak. Hal ini kerana ia mempunyai permukaan yang besar, membenarkan pembahagian berat badan yang sekata. Kasut bertumit dempak menyediakan lebih kestabilan seterusnya mengurangkan risiko anda untuk tersandung.

Ballet
 fl
ats

Ballet flats
 tidak mempunyai struktur sokongan. Ia bukan sahaja mencegah kaki daripada berfungsi dengan baik, namun ia turut meningkatkan risiko masalah lutut, pinggul dan belakang badan. Sokongan lengkung yang tidak sempurna mungkin menyebabkan fasciitis plantar. Sekiranya anda masih mahu memakai
ballet flats
, anda harus membeli lapik dalam

kasut

dan pad tumit untuk menyediakan kaki anda dengan lebih banyak sokongan.

Selipar

Memandangkan selipar menawarkan liputan yang sangat sedikit, ia meletakkan anda risiko untuk terkena selumbar dan kecederaan makanan. Oleh itu, pesakit diabetes tidak sepatutnya memakai selipar bagi mengelakkan komplikasi yang terhasil daripada luka dan geseran. Selain itu, selipar hampir sama dengan
 ballet flats
 – tiada sokongan lengkung.

Kasut platform

Kasut platform mempunyai tapak kasut yang keras. Ia mengganggu mekanisme berjalan. Semasa anda berjalan, kaki anda perlu bengkok. Kasut platform menghalang kaki anda daripada membengkokkan kaki. Bayangkan semasa pergaduhan di mana kaki anda berusaha sebaik mungkin untuk membengkok tetapi kasut platform anda terus menggunakan tapaknya yang keras untuk memegang kaki anda. Hal ini tidak bagus. Kasut digunakan untuk sokongan, bukan untuk peperangan.


Penat Asyik Menggaru Telinga Yang Selalu Gatal? Kena Tahu Dulu Sebabnya!

Telinga gatal? Tidak boleh berhenti menggaru telinga?

Ia boleh berlaku pada semua orang tanpa mengira sesiapa.

Banyak perkara boleh menyebabkan keadaan kesihatan ini.

Apa pun sebabnya,
elakkan daripada memasukkan sesuatu ke dalam telinga
.

Anda boleh mencederakan bahagian dalam telinga termasuk tulang kecil di dalamnya yang penting untuk pendengaran anda.

Antara sebab biasa telinga gatal ialah:

1. Tahi telinga terkumpul

Tahi telinga (
earwax
) ialah cara badan membersihkan sel kulit mati dan mengeluarkannya dari telinga.

Namun, jika ia terlalu banyak, telinga boleh menjadi gatal.

Anda mungkin rasa geram untuk mengorek telinga
 menggunakan pengorek telinga kapas tetapi ia tidak terlalu membantu anda membuang tahi telinga tersebut.

Sebaliknya, pengorek telinga kapas akan menolaknya ke dalam sehingga tersumbat.

Secara normal, tahi telinga tersebut akan keluar dengan sendiri.

Jika ingin membuangnya, gunakan penitis telinga dari farmasi dan berjumpa doktor.

Jangan pula membuangnya terlalu banyak kerana tahi telinga yang terlalu sedikit juga boleh membuat rasa gatal.

2. Jangkitan telinga

Telinga gatal kadangkala boleh disebabkan oleh jangkitan.

Bakteria dan virus mungkin menjadi punca dan kebiasaannya anda akan mengalami demam, selesema, atau alergi.

Jangkitan tersebut perlu dirawat untuk menghilangkan rasa gatal
.

Kadangkala, jangkitan akan hilang sendiri tetapi doktor mungkin akan mempreskrip penitis telinga yang diambil selama seminggu.

Sesetengah jangkitan memerlukan antibiotik.

3. Alahan

Tindak balas alergi boleh membuatkan kondisi ini berlaku.

Produk seperti pemyembur rambut atau syampu mungkin menjadi pencetusnya.

Begitu juga benda seperti subang, fon telinga, atau alat bantu mendengar yang boleh menyebabkan
alahan kulit dermatitis
.

Kenal pasti pencetus alahan tersebut dan elakkan daripada menggunakannya.

Sementera itu, krim steroid boleh membantu mengawal simptom.

4. Ekzema atau psoriasis

Keadaan kulit ini
 mendedahkan seseorang kepada telinga menjadi gatal.

Penitis telinga kebiasaannya boleh membantu tetapi steroid mungkin diperlukan dalam kes yang lebih teruk.

5. Alahan makanan

Salah satu daripada simptom alahan makanan di samping ruam dan gatal kulit ialah gatal telinga.

Sesetengah sayur, buah, atau
 makanan laut boleh menyebabkan kondisi ini berlaku
.

Dalam kebanyakan kes, tiada rawatan diperlukan tetapi anda mungkin mahu berjumpa doktor untuk melihat tahap alahan anda.


Faraj Gatal, Keputihan Berbau Hanyir? Itu Antara Gejala 10 Masalah Miss V Ini

Keadaan
faraj yang mengalami kegatalan
 dan
keputihan berbau
 sering menjadi rungutan wanita. Tetapi apakah sebenarnya masalah miss V yang mungkin anda hadapi?

Untuk mendapatkan lebih banyak info tentang Kesihatan Wanita, sila dapatkannya
di sini.

Masalah miss V sering berlaku

Terdapat pelbagai jenis masalah faraj boleh terjadi kepada seseorang wanita, bermula daripada jangkitan ringan seperti
jangkitan yis
 atau keadaan faraj lebih parah gejalanya, contoh:
penyakit kelamin
.

Ayuh ketahui 10 jenis penyakit dan jangkitan faraj yang cenderung dialami kebanyakan wanita.

1. Vaginitis

Merujuk kepada keradangan pada faraj.

Biasanya pada faraj yang sihat dan normal terdapat keseimbangan antara bakteria dan yis, tetapi jika berlaku ketidakseimbangan, anda boleh mengalami rasa tidak selesa bersama bau kurang menyenangkan.

Masalah miss V ini disebabkan oleh beberapa punca seperti penggunaan produk atau material
seluar dalam
 baharu yang menjadi punca keradangan mengakibatkan faraj bertindak balas secara tidak normal.

Masalah miss V #2. Vaginosis bakteria

Vaginosis bakteria atau BV merupakan jangkitan yang paling kerap dialami disebabkan pertumbuhan bakteria berlebihan dalam faraj.

Kebanyakan wanita dengan keadaan faraj ini tidak mengalami gejala. Namun antara simptom yang boleh terjadi adalah keputihan berwarna kelabu atau putih yang berbau hanyir.

Jangkitan BV tidak akan menyebabkan masalah kesakitan, kegatalan atau kerengsaan faraj.

Jangkitan ini berlaku apabila terdapat perubahan pada keadaan normal faraj. Ia adalah jangkitan aktif seksual – risiko meningkat bagi individu yang kerap bertukar pasangan.

Faktor lain yang meningkatkan risiko untuk BV adalah penggunaan produk kebersihan faraj,
alat kontraseptif IUD
 dan merokok.

3. Trichomoniasis, antara masalah miss V

Trichomoniasis adalah jangkitan kelamin disebabkan oleh parasit dikenali sebagai Trichomonas vaginalis.

Kebanyakan wanita dengan jangkitan ini tidak mengalami gejala.

Walau bagaimanapun sekiranya wujud simptom, ia boleh terdiri daripada
masalah keputihan berwarna putih atau kekuningan
 berbau busuk, kesakitan dan kegatalan sekitar vulva serta rasa sakit semasa membuang air kecil.

Jika tidak dirawat ia boleh menyebabkan komplikasi serius seperti kemandulan dan masalah ketika hamil.

4. Keadaan faraj dijangkiti yis

Jangkitan yis
 ini boleh menyebabkan rasa gatal, sakit dan kerengsaan di sekitar vulva.

Anda mungkin akan mengalami keputihan tebal dan putih, seperti keju kotej, selain boleh menyebabkan
kesakitan semasa hubungan seks
 atau kencing.

Terdapat faktor-faktor yang boleh meningkatkan kecenderungan untuk mengalami jangkitan kulat seperti kehamilan, mengalami diabetes dan pengambilan sesetengah jenis antibiotik.

Penggunaan sabun, gel mandi atau produk kebersihan intim, pakaian ketat serta hubungan seksual juga menjadi antara punca kondisi ini.

5. Jangkitan
Human Papillomavirus

Keadaan faraj dengan
jangkitan Human Papillomavirus atau HPV
 ini akan
mengalami ketuat pada alat kelamin
 atau kulit di sekitarnya. Ia biasa menular melalui hubungan seksual.

Ketuat tersebut menyerupai ketulan kecil dalam atau sekitar vulva, faraj mahupun dubur yang memicukan rasa sakit dan kegatalan atau pendarahan.

Ketuat ini hanya boleh dikeluarkan melalui penggunaan krim, laser atau pembedahan.

Masalah miss V #6. Herpes genital

Herpes genital adalah jangkitan yang disebabkan oleh virus herpes simplex yang menular melalui hubungan seksual.

Kebanyakan wanita dengan jangkitan ini mungkin tidak mengalami sebarang simptom. Tetapi gejala yang boleh terjadi adalah lepuh (
blister
) menyakitkan
sekitar alat kelamin
, sakit kepala dan demam.

Lepuh yang terjadi boleh sembuh namun virusnya tidak dapat disingkirkan dan berisiko untuk menyerang kembali!

Banyak faktor boleh memicu keradangan jangkitan ini seperti jatuh sakit, tekanan, tabiat merokok dan pengambilan alkohol.

Baca juga:

7. Gonorrhea

Gonorrhea merupakan jangkitan kelamin yang terjadi disebabkan bakteria.

Simptom biasanya akan muncul dalam tempoh 10 hari selepas dijangkiti, seperti keputihan yang banyak, rasa sakit pada bahagian bawah perut serta pendarahan antara tempoh haid.

Sekira tidak dirawat, gonorrhea boleh menyebabkan komplikasi serius seperti kemandulan dan kesakitan pelvis kronik akibat
penyakit radang pelvis
.

8. Klamidia, salah satu masalah miss V

Seorang wanita boleh mengalami klamidia disebabkan jangkitan bakteria dan biasanya tidak menyebabkan sebarang simptom.

Walau bagaimanapun jika wujud simptom, anda boleh mengalami keputihan yang banyak, pendarahan antara haid atau selepas hubungan seks.

Di samping itu, gejala lain yang boleh terjadi adalah rasa sakit semasa bersama pasangan atau ketika kencing.

Membiarkan klamidia tanpa rawatan sewajarnya boleh meningkatkan risiko untuk
mengalami kemandulan
, kesakitan pelvis kronik kesan penyakit radang pelvis dan masalah semasa mengandung.

9.
Vulvodynia

Vulvodynia merupakan keadaan kronik yang menyebabkan kesakitan pada sekitar pembukaan faraj.

Kesakitan boleh menjadi sangat teruk sehinggakan aktiviti mudah seperti duduk terlalu lama dalam satu posisi meningkatkan lagi ketidakselesaan.

#10. Vaginitis atropik

Keadaan ini boleh terjadi apabila badan kurang menghasilkan estrogen, biasanya
selepas menopaus.
 Ia terjadi disebabkan pengeringan, penipisan dan keradangan pada lapisan dinding faraj.

Simptom yang boleh dialami adalah termasuk
kekeringan faraj
, sensasi terbakar ketika kencing, pendarahan selepas hubungan intim dan kegatalan pada alat sulit.


Nak Urut Tapak Kaki Pasangan? Jom Belajar Urutan Refleksologi Kaki, 15 Minit Saja!

Teringin nak cuba urutan refleksologi kaki, tapi tak ada masa untuk berjumpa profesional? Jangan risau, ada beberapa jenis urutan mudah yang anda boleh lakukan sendiri di rumah!

Dalam artikel kali ini, kami akan kongsikan satu cara urutan mudah yang sesiapa pun boleh lakukan, termasuklah anda! Malah, urutan ini juga tidak perlukan masa yang lama – 15 minit sudah cukup!

Jika anda ingin manjakan diri sendiri atau pasangan, urutan refleksologi kaki ini adalah cara yang terbaik untuk pastikan anda rasa lebih relaks dan tenang.

Lagipun, urutan refleksologi sememangnya bertujuan untuk
menghilangkan stres
 dan menenangkan fikiran! Nak cuba? Jom, teruskan pembacaan anda!

Untuk mendapatkan lebih banyak info berkenaan Kesihatan, anda boleh klik
di sini
.

Apakah maksud refleksologi kaki?

Refleksologi merupakan sejenis urutan holistik yang dilakukan pada kawasan kaki. Urutan ini dipercayai dapat mengurangkan stres dan mengembalikan keseimbangan badan, tenaga dan minda.

Teori di sebalik urutan ini adalah wujudnya kawasan atau titik tertentu pada kawasan tapak kaki yang bersambung dengan organ dan sistem badan.

Sebarang tekanan yang diaplikasikan pada titik tersebut boleh menjadi penawar atau memulihkan masalah kesihatan tertentu. Malah, ahli urutan refleksologi juga akan menggunakan carta tertentu sebagai panduan.

Refleksologi kaki merupakan antara
urutan yang paling popular
. Beberapa kajian mendapati urutan ini dapat mengurangkan kesakitan dan simptom psikologikal seperti tekanan perasaan dan kegelisahan.

Lagipun, siapa yang tidak suka diurut? Bayangkan, betapa seronok dan leganya rasa jika ada orang urut-urut kawasan tapak kaki! Fuh, terubat terus segala tekanan dan stres yang dialami!

Barang yang anda perlukan sebelum bermula

Sebelum memulakan urutan, ada beberapa barang yang mungkin diperlukan untuk menjadikan pengalaman ini lebih menyenangkan:

Minyak atau krim. Pilih minyak yang berbau wangi atau
minyak kelapa
 untuk pastikan anda sentiasa relaks. Anda juga boleh urut tanpa sebarang minyak. Tidak ada masalah!

Pusing-pusingkan kaki ke kanan dan kiri beberapa kali untuk mengurangkan kekejangan.

Pada kawasan tapak kaki, cuba buat gerakan ‘berjalan’ dengan jari dari tumit hingga hujung jari kaki. Teknik yang dikenali sebagai ‘
thumb walking
’ ini dapat merangsang kawasan refleks.

Sebelum bermula, pastikan anda telah meminta nasihat doktor jika mempunyai sebarang penyakit kronik. Buat masa ini, refleksologi tidak dapat
memulihkan kanser
. Walau bagaimanapun, ia mungkin dapat membantu pesakit rasa lebih tenang dan relaks.

Baca juga:

Urutan Seks Buat Hubungan Lebih Panas? Ini 5 Titik Rahsia Sentuhan Badan!

Manfaat Urutan Semasa Hamil, Melancarkan Peredaran Darah Dan Melegakan Lenguh Badan

Nak cuba urutan refleksologi kaki? Jom, 15 minit sahaja!

Carta titik refleksologi yang boleh ditekan semasa mengurut.

Sebenarnya, anda juga boleh lakukan urutan refleksologi sendiri di rumah. Malah, ada sejenis urutan mudah yang membolehkan anda
tidur dengan lebih lena!

Nak cuba? Boleh… Tetapi, rujuk dahulu carta refleksologi untuk kenal pasti titik yang penting untuk merangsang tidur.

Jom, ikuti langkah-langkahnya di bawah:

Pastikan kaki berada dalam keadaan relaks. Cuba picit-picit kaki pasangan beberapa kali. Kemudian, tekan titik
solar plexus
 (rujuk carta: ia sepatutnya terletak di atas tengah tapak kaki) dengan ibu jari selama 5 hingga 10 saat.

Jika anda mempunyai masalah kesihatan tertentu, anda boleh rujuk titik di bawah:

Pada hujung setiap jari kaki
 – Kawasan kepala dan otak. Ia dapat membantu mengurangkan stres

Tengah-tengah ibu jari
 – Kelenjar pituitari. Merangsang rembesan hormon badan

Di luar kawasan ibu jari kaki
 – Kelenjar pineal. Merangsang rembesan melatonin yang
mengawal kitaran tidur

Hujung jari kaki
 – Kawasan leher dan bahu. Dapat melegakan kesakitan dan mengurangkan tekanan

Jika anda ingin merangsang kawasan lain, cuba rujuk semula carta refleksologi dan tekan titik yang berkaitan.

Refleksologi kaki, urutan terbaik untuk bantu anda relaks

Tidak dinafikan, refleksologi merupakan satu urutan yang sangat menenangkan.

Selain itu, ia juga mempunyai pelbagai faedah lain terhadap kesihatan. Antaranya:

Dapat membantu anda tidur dengan lebih lena.
 Reflekslogi sudah lama terbukti dapat menenangkan minda. Malah, ia juga mungkin dapat memulihkan
masalah tidur seperti insomnia
 dan memperbaiki ritma sirkadian supaya pola tidur lebih teratur.

Meningkatkan peredaran darah.
 Urutan ini juga dapat melancarkan peredaran darah ke seluruh badan. Peredaran darah yang lebih baik dapat membantu organ berfungsi dalam kondisi yang paling optimum.

Mengurangkan sakit kepala.
 Refleksologi juga dapat
mengurangkan migrain
. Disebabkan stres dapat menyebabkan pening kepala, ia mungkin dapat diatasi dengan urutan ini.

Mengurangkan ketidakselesaan ketika hamil atau datang haid.
 Refleksologi dapat membuatkan wanita rasa lebih tenang. Ia juga dapat membantu proses
penyembuhan selepas bersalin
.

Banyak kan kebaikan refleksologi kaki untuk kesihatan! Jadi, anda juga boleh lakukannya kepada pasangan, terutamanya jika mereka
sedang tertekan
 atau sukar untuk tidur malam.

Bukan itu sahaja, anda juga boleh lakukannya pada tapak kaki si manja untuk bantu mereka tidur dengan lebih lena!


Coffee Lover Di Luar Sana, Kopi Boleh Sebabkan Gigi Sensitif! Ada 5 Tip Untuk Atasinya

Tahukah anda, minum kopi dengan kerap sebenarnya boleh meningkatkan kekerapan gigi sensitif untuk berlaku. Jadi apa yang boleh anda lakukan untuk mengatasi masalah seperti ini?

Bagaimana masalah gigi sensitif boleh terjadi?

Salah satu penyebab gigi sensitif ialah pendedahan gigi kepada asid dengan kerap atau dalam tempoh yang lama
.

Sumber asid ini boleh didapati daripada makanan atau minuman yang kita makan, atau dari asid kuat yang naik dari perut kita kembali ke mulut kita.

Ini adalah seperti refluks asid atau bulimia.

Keasidan makanan atau minuman dinilai berdasarkan skor pHnya. Air paip adalah neutral dan mempunyai nilai pH 7.

Sekiranya makanan atau minuman mempunyai nilai pH di bawah 7, ia adalah makanan dan minuman yang berasid.

Enamel adalah mineral yang paling keras di dalam tubuh badan kita. Kebanyakan daripada lapisan enamel terdiri daripada hidroksiapatit, iaitu sejenis mineral yang memberikan perlindungan pada lapisan gigi.

Akan tetapi, ia akan larut jika terkena cecair dengan nilai pH 5.5 atau lebih rendah daripada nilai tersebut.

Apabila enamel mula menipis kerana asid, dentin gigi tidak lagi dilindungi secara optimum.

Sekiranya asid terus menyentuh gigi, gigi tidak dilindungi lalu mencetuskan gigi sensitif.

Apabila kita mengambil makanan atau minuman panas, sejuk, atau berasid, ini dapat merangsang kepekaan saraf pada gigi.

Lapisan enamel yang menipis tidak dapat melindungi dentin gigi sehingga makanan atau minuman dapat masuk ke dalam tubulus dan ‘menyentuh’ saraf gigi, lalu menyebabkan rasa sakit.

Keadaan ini dikenali sebagai hipersensitiviti gigi atau gigi sensitif.

Oleh itu, jika makanan atau minuman berasid diambil dalam jumlah yang terlalu kerap, maka enamel gigi kita boleh melarut atau hilang.

A
pabila struktur gigi mula hilang kerana melarut atau disebabkan hakisan, ia tidak lagi boleh tumbuh semula.

Bagaimana minum kopi boleh sebabkan masalah pada gigi?

Kopi dapat mewujudkan suasana yang berasid pada gigi dan mengikis enamel gigi.

Kopi boleh menyebabkan hal ini terjadi disebabkan keasidan kopi itu sendiri.

Keasidan kopi bergantung kepada jenis kopi.

Kopi yang dipanggang sederhana (
medium roasted coffee
) mempunyai nilai pH antara 4.9 hingga 4.5.

Oleh itu, jika anda kerap minum kopi panggang sederhana ini, anda akan mendedahkan gigi kepada minuman berasid.

Keasidan dapat meningkatkan rasa kopi.

Asid organik dalam kopi adalah bahan yang memberikan kopi kesan antioksidannya terhadap kesihatan.

Kopi berasid dapat merangsang dan memburukkan lagi refluks asid pada individu yang mempunyai masalah ini.

Anda boleh mendapatkan kopi dengan keasidan yang lebih rendah dengan melihat jenama yang dipanggang gelap (
dark roasted coffee
) kerana kandungan asidnya yang lebih rendah.

Tip untuk atasi gigi sensitif kesan daripada minum kopi

Terdapat
beberapa tip yang boleh diamalkan bagi mengatasi masalah gigi sensitif
 dalam kalangan peminum kopi.

#1. Berkumur dengan air kosong

Berkumur dengan air kosong dapat meneutralkan asid di dalam mulut.

Oleh itu, jangan lupa bilas atau kumur mulut anda setelah menikmati kopi.

Keasidan kopi akan dibersihkan oleh air sehingga risiko enamel menipis dapat dikurangkan.

Jika anda kerap melakukan rutin berkumur seperti ini, anda tidak perlu lagi risau tentang gigi sensitif setelah meminum kopi.

#2. Gunakan ubat gigi yang sesuai untuk gigi sensitif

Jangan lupa gosok gigi dua kali sehari, supaya gigi sensitif tidak terjadi setelah anda minum kopi.

Gunakan berus gigi yang lembut untuk mengelakkan penipisan enamel gigi.

T
idak perlu menekan terlalu kuat semasa memberus gigi dan berus seperti biasa.

Jangan lupa, bersihkan permukaan atau bahagian atas gigi yang sering digunakan untuk mengunyah makanan.

Berus juga bahagian dalam gigi. Sekiranya anda pernah mengalami gigi sensitif sebelum ini, jangan lupa memilih ubat gigi yang betul.

Anda boleh menggunakan ubat gigi dengan bahan fluorida dan kalium nitrat supaya gigi dapat dilindungi.

Berdasarkan
Journal of Clinical And Experimental Dentistry
, kandungan 5% kalium nitrat dan fluorida dalam ubat gigi dapat menghilangkan rasa sakit yang cepat sehingga gigi sensitif dapat diselesaikan dengan segera.

Selain itu, fluorida juga memberi perlindungan kepada gigi dan membantu menguatkan enamel gigi.

#3. Kurangkan minum kopi atau teh

Asid dalam teh dan kopi boleh mengganggu gigi sensitif. Sekiranya anda minum beberapa cawan kopi atau teh setiap hari, cubalah untuk mengurangkan pengambilannya.

Anda juga boleh mencuba mencairkan sedikit minuman kopi dan teh dengan air kosong untuk mengurangkan keasidannya.

Hadkan masa yang anda perlukan untuk minum secawan kopi.

10 hingga 15 minit bagi setiap cawan kopi adalah lebih baik daripada meminum kopi selama satu jam.

Masa yang singkat ketika meminum kopi akan menyebabkan gigi anda kurang berasid.

#4. Flos gigi dengan betul

Oleh sebab pengumpulan plak boleh menyebabkan gusi sensitif atau mengalami iritasi,
 flos gigi adalah bahagian penting dalam rejimen kebersihan mulut untuk pencegahan.

Walaupun flos gigi boleh menyebabkan gusi berdarah pada peringkat awal, namun gusi anda akan menjadi lebih kuat jika kerap melakukannya.

Pastikan anda mengikuti teknik flos yang betul.

#5. Berjumpalah dengan doktor gigi

Akhir sekali, jangan lupa untuk berjumpa dengan doktor gigi setiap enam bulan sekali.

Doktor akan membantu memantau kesihatan gigi anda.

Sekiranya anda masih mengalami gigi sensitif,
jangan ragu untuk segera berjumpa dengan doktor gigi.

Doktor gigi akan memberikan cadangan untuk rawatan yang tepat berkenaan masalah gigi sensitif yang anda alami.

Kesimpulan

Minum kopi semestinya boleh menyebabkan gigi sensitif.

Ini kerana kopi adalah sejenis minuman yang berasid, yang berpotensi menghakis lapisan enamel pada gigi.

Ikuti tip yang telah diberikan seperti di atas
 bagi mengurangkan masalah gigi sensitif walaupun anda kerap minum kopi.


Kolesterol Tinggi Dalam Kalangan Lelaki

Kolesterol adalah satu keperluan bagi sistem pencernaan manusia. Ia membantu memecahkan lemak kepada penghasilan tenaga, hormon dan vitamin. Bagaimanapun, kolesterol berlebihan akan menyebabkan tahap kolesterol tinggi yang mana peningkatan ke arah mendapatkan strok dan masalah jantung lain.

Kolesterol 101

Pertama sekali, belajar beberapa perkara asas mengenai kolesterol. Umumnya, tubuh kita memerlukan kolesterol untuk berfungsi. Seperti yang telah dinyatakan, kolesterol berfungsi sebagai bahan penting dalam pencernaan dan penyerapan nutrien. Kolesterol yang dihasilkan oleh tubuh adalah melalui hati dan beberapa sel lain serta menyerapnya daripada produk lain seperti telur dan daging.

 Terdapat dua jenis kolesterol utama iaitu lipoprotein berketumpatan rendah (LDL) dan lipoprotein berketumpatan tinggi (HDL). Pembentukannya juga sering dianggap buruk kerana disebabkan oleh keupayaannya yang menyekat arteri dengan jumlah yang berlebihan. Sementara itu, HDL berfungsi sebagai kawalan kepada LDL yang mana ia membantu mengurangkan tahap LDL dan menyihatkan tubuh anda.
Kolesterol tinggi didiagnosis apabila tahap LDL dalam tubuh melebihi hadnya.

Apakah punca kolesterol tinggi?

Jelas sekali, anda mahukan HDL mengatasi LDL. Bagaimanapun, dengan diet yang tidak baik dan gaya hidup yang tidak aktif, anda berisiko mendapat tahap kolesterol tinggi. Lemak tepu yang ditemui dalam kebanyakan produk daging dan tenusu adalah salah satu penyumbang kepada diet yang buruk. Makanan lain termasuk telur dan organ haiwan juga boleh menyebabkan perkara yang sama. Selain itu, makanan yang mempunyai lemak trans iaitu sejenis lemak buatan manusia juga meningkatkan tahap LDL dan menurunkan HDL. Ini semestinya bukan apa yang anda mahukan untuk tubuh!

Makanan proses juga tidak syak lagi menjadi salah satu elemen berbahaya tambahan kepada diet anda. Tanda-tanda lain juga jelas bahawa anda akan mempunyai tahap kolesterol tinggi jika anda berlebihan berat badan atau obes. Akhirnya, sebab paling umum adalah kurang melakukan senaman. Pengambilan lemak yang banyak dan tidak bersenam menyebabkan peningkatan LDL dan anda juga akan mengalami pertambahan berat badan.

Lelaki dan kolesterol tinggi

Mengapa risiko kolesterol tinggi meningkat dalam kalangan lelaki? Merokok, minum dan secara konvensionalnya lebih cenderung berbanding wanita. Ini disebabkan oleh tekanan sosial pada lelaki yang maskulin, yang mana
 mereka lebih berisiko mengalami masalah jantung.
Walaupun anda tidak biasa minum bersama wanita, tetapi bersama dengan seorang lelaki bukan suatu yang luar biasa.
Kemudian, merokok sebagai kebiasaan dalam kalangan lelaki yang sering mengalami tekanan dan mendapatkan rokok sebagai cara sementera untuk berasa lebih baik.
Gen juga memainkan peranan terlalu tinggi kerana kolesterol tinggi adalah sejenis keadaan yang diwarisi. Malah, lelaki berumur lebih daripada 45 tahun berisiko mendapat tahap kolesterol tinggi. Penuaan bermakna kemungkinan besar mendapat penyakit jantung untuk lelaki.

Adalah dicadangkan bahawa lelaki berusia lebih daripada 20 tahun perlu mendapatkan pemeriksaan tahap kolesterol dan melakukannya setiap 5 tahun. Oleh kerana kolesterol jahat lebih kepada maskulin, lelaki perlu menjaga tubuh dengan baik khususnya berat badan, gaya hidup dan diet mereka.
Walau bagaimanapun, terdapat cara penyelesaiannya. Wanita juga berisiko untuk mendapat tahap kolesterol tinggi, jadi lelaki dan wanita perlu mempunyai gaya hidup yang lebih sihat. Mengelakkan diri daripada merokok dan minum, serta mula bersenam adalah antara cara paling mudah untuk menjadi sihat.


Sumber Makanan Sihat: Wajib Diambil Sepanjang Ramadan

Lain orang, lain selera dan sajian makanan wajibnya di bulan Ramadan. Biasanya, saat berbuka puasa orang cenderung untuk membeli makanan atau jajan khas yang dijual di kaki lima menjelang waktu berbuka. Sedangkan untuk waktu sahur, ramai  yang bergantung kepada makanan segera kerana ia praktikal dan mudah dibuat.
Seperti diketahui, ramai orang makan makanan yang belum jelas khasiat serta nutrisinya. Ia boleh mempengaruhi kesihatan tubuh. Tambahan lagi, tempoh waktu berpuasa bukan sekejap. Jika dalam satu bulan Ramadan anda tidak memerhatikan pengambilan makanan, badan anda akan mengalami kesan buruk selepas selesai Ramadan. Jadi, apakah sumber makanan sihat yang wajib ada sepanjang bulan puasa ini?

Bahan makanan wajib ketika puasa

Bukannya tidak boleh mengambil semua jenis hidangan semasa bulan Ramadhan. Boleh sahaja, tetapi semua itu harus anda imbangi dengan pengambilan makanan yang sihat agar badan tidak kekurangan nutrisi dan kesihatan tubuh anda tetap terjaga.

Berikut merupakan 4 sumber makanan sihat yang wajib diambil ketika puasa:

1. Makanan yang mengandungi karbohidrat

Semasa berpuasa, tubuh anda memerlukan karbohidrat untuk membuat glukosa, yang merupakan sumber tenaga utama badan anda. Glukosa adalah sejenis zat gula yang digunakan sebagai tenaga atau disimpan agar boleh digunakan kemudian.

Karbohidrat boleh ditemui dalam makanan seperti nasi, pasta dan roti. Sebaiknya, ambil makanan mengandungi karbohidrat di waktu sahur, agar dapat merasakan manfaat tenaga sepanjang waktu berpuasa dan tubuh tidak mudah letih.

2. Minuman atau cecair

Walaupun bukan dalam bentuk makanan, ternyata badan memerlukan air sewaktu berbuka dan sahur. Samada ada air, susu, jus, teh ataupun
smoothies,
semuanya

dapat memberikan penghidratan tanpa kalori yang berlebihan. Dari semua jenis minuman, yang paling wajib dan paling penting untuk diminum adalah air mineral.

Mengapa perlu minum air kosong? Ini adalah kerana tubuh anda menggunakan air di semua sel, organ, dan jaringan badan yang lain untuk membantu mengawal suhu dan menjaga fungsi badan yang lain. Jika tubuh anda kehilangan air melalui pernafasan, berpeluh, dan penghadaman, adalah penting untuk menghidrasinya semula dengan meminum cecair dan mengambil makanan yang mengandungi air. Sepanjang bulan puasa sebaiknya minum 5 gelas air mineral semasa sahur, dan 5 gelas selanjutnya saat berbuka. Maka dengan itu tubuh tetap terhidrasi dengan baik.

3. Sayur dan kekacang

Sayur dan kekacang menjadi sumber makanan wajib di bulan puasa. Semua sayur-sayuran dan kekacang memberikan kombinasi serat larut dan tidak larut. Serat membantu usus berfungsi dengan baik dan melambatkan penguraian makanan menjadi glukosa di dalam darah. Serat larut juga dapat membantu mengawal kadar kolesterol di dalam darah yang biasanya memuncak apabila mengambil hidangan berbuka puasa.

4. Buah-buahan

Kurma sudah menjadi hidangan legenda yang biasanya dimakan untuk berbuka puasa sejak zaman Nabi Muhammad SAW. Selain merupakan sumber makanan sihat, ramai yang sudah mengetahui bahawa kurma adalah berkhasiat kerana kandungan gula semula jadinya bagus dalam merangsang tenaga badan, serta menyediakan mineral seperti kalium, tembaga dan serat yang cukup. Anda juga boleh mendapat manfaat cecair, pelbagai vitamin dan mineral yang ada pada buah avokado, jeruk, timun suri, dan tembikai susu.

Anda mungkin berminat untuk membaca artikel:

Malas Memasak? Tip Jimat di Bulan Puasa

5 Cara Mengatasi Masalah Sembelit Semasa Puasa Ramadan

Elak Makanan Ini untuk Hindari Mulut Berbau Semasa Puasa


Suntikan Insulin Semasa Hamil Merisaukan Anda? Periksa Ini Dahulu Sebelum Suntik!

Pesakit kencing manis tertentu akan mendapatkan suntikan insulin untuk diabetes bagi membantu mereka mengendalikan penyakit tersebut
.
 Namun, bagaimana dengan keadaan pesakit diabetes yang sedang hamil? Adakah mereka masih perlu terus mendapatkan suntikan insulin?

Anda juga mungkin tertanya-tanya mengenai kesan suntikan insulin untuk diabetes kepada bayi dalam kandungan. Bagi mengetahuinya, teruskan membaca artikel di bawah.

Untuk mendapatkan lebih banyak info tentang Kehamilan, sila dapatkannya
di sini.

Kenali jenis diabetes pada ibu hamil

Jika pesakit diabetes biasa mengalami sama ada
diabetes jenis 1
 atau
diabetes jenis 2,
 wanita hamil yang mengalami diabetes juga terbahagi kepada dua jenis diabetes; diabetes pragestasi dan diabetes gestasi.

Diabetes pragestasi
adalah keadaan di mana wanita sudah mengalami diabetes sebelum mereka disahkan hamil, sementara diabetes gestasi adalah
penyakit kencing manis
 yang berlaku hanya sewaktu kehamilan iaitu bermula ketika minggu ke-24.

Kebiasaannya bagi diabetes gestasi, paras gula dalam darah akan kembali kepada normal selepas bersalin. Namun begitu, anda berisiko untuk menghidap kencing manis jenis 2 selepas itu. Oleh itu, anda perlu selalu
diperiksa doktor untuk mengawasi dan mengawal gula dalam darah.

Adalah digalakkan untuk wanita dengan
kencing manis jenis 1 atau jenis 2
 yang merancang untuk hamil berbincang dengan doktor sebelum kehamilan.
Kencing manis yang tidak dikawal
 atau kurang terkawal menyebabkan permasalahan kepada bayi anda, termasuklah kecacatan janin.

Periksa glukosa darah sebelum cucuk insulin!

Ibu hamil yang menghidap diabetes akan mengalami perubahan hormon yang mengubahsuai
paras glukosa darah mereka
. Malah, kehamilan juga akan membuatkan simptom glukosa darah rendah sukar untuk dikesan. Lantaran itu, kawalan diabetes semasa hamil adalah penting.

Ibu hamil perlu mengikuti nasihat doktor dan mengambil langkah berjaga-jaga bagi memastikan paras glukosa darah sentiasa berada pada paras normal.

Antara langkah yang perlu dilakukan adalah mengikuti
pelan pemakanan yang baik dan  melakukan aktiviti fizikal
supaya paras glukosa darah yang tinggi dapat dikurangkan.

Walaupun begitu, hindarkan diri daripada melakukan aktiviti lasak kerana bukan sahaja ia mampu membahayakan kandungan anda, malah mengurangkan paras gula darah dalam tempoh yang terlalu cepat dan menyebabkan hipoglisemia.

Anda mungkin perlu memeriksa paras glukosa darah sehingga lapan kali ujian sehari, dan ia termasuklah pemeriksaan sebelum dan selepas makan. Akan tetapi, berbincanglah dengan doktor anda terlebih dahulu sebelum melakukan apa-apa pemeriksaan sendiri tanpa pantauan di rumah.

Bagi kebanyakan ibu hamil, mereka tidak memerlukan apa-apa rawatan bagi
mengawal paras gula darah
, cukuplah dengan diet yang terkawal dan senaman. Namun, sesetengah wanita hamil juga mungkin perlu mengambil suntikan insulin untuk diabetes.

Baca juga:

Nak Elak Diabetes Gestasi, Kena Tahu Bacaan Gula Normal Untuk Ibu Mengandung!

Adakah Diabetes Gestasi Menjejaskan Bayi Anda?

Suntikan insulin untuk diabetes, apakah kesannya kepada bayi dalam kandungan?

Insulin adalah hormon yang dihasilkan oleh pankreas dan berfungsi untuk menghantar gula ke dalam sel bagi memberikan tenaga pada tubuh.

Kekurangan insulin atau rintangan insulin menyebabkan glukosa tidak dapat memasuki sel tubuh untuk memberikan tenaga. Suntikan insulin perlu diberikan kepada pesakit diabetes tertentu untuk mengawal paras glukosa darah semasa hamil. Suntikan insulin untuk diabetes adalah langkah paling efektif untuk pelarasan halus glukosa darah dan ia tidak akan memasuki plasenta.

Jadi, jangan risau kerana suntikan insulin semasa hamil adalah selamat untuk bayi dalam kandungan. Suntikan insulin untuk diabetes boleh disuntik menggunakan beberapa kaedah yang selamat, termasuklah :

Penggunaan picagari

Pen insulin

Pam insulin

Keperluan insulin bagi ibu hamil yang mengalami diabetes jenis 1 akan meningkat kerana kehamilan akan mengakibatkan pelan rawatan insulin anda berubah. Ini berikutan disebabkan oleh hormon yang dibina di dalam plasenta.

Sementara itu, ibu hamil yang menghidap diabetes jenis 2 pula mungkin perlu berhenti mengambil ubat yang disyorkan untuk mengawal glukosa darah mereka. Ini kerana pengambilan pil tersebut masih belum disahkan selamat jika diambil semasa hamil.

Oleh itu, doktor akan menyarankan anda untuk bertukar kepada pengambilan suntikan insulin untuk diabetes.

Ibu yang mengalami diabetes gestasi lazimnya hanya perlu mengawal paras glukosa darah dengan cara mengikuti pelan pemakanan dan kerap bersenam. Walau bagaimanapun, jika paras glukosa darah mereka masih tinggi, doktor mungkin akan menyuruh anda untuk mula mengambil insulin.

Berbeza dengan pengambilan insulin,
American Diabetes Association
 tidak menyarankan pengambilan ubat melalui oral semasa hamil kerana dikhuatiri ia akan menembusi plasenta dan mengganggu perkembangan janin.

Walau bagaimanapun, kesannya kepada bayi masih belum diketahui. Berbincanglah dengan doktor anda jika anda mempunyai sebarang kemusykilan tentang penyakit anda dan dos insluin yang diperlukan semasa hamil.

#HelloHealthCare #WorldDiabetesDay #HelloDoktor


Bapa Harus Lebih KUATKAN Ikatan Kasih Sayang Dengan Bayi, Banyak Faedahnya Anda Tak Tahu!

Setiap kali berbicara mengenai jalinan, ia mesti merujuk kepada perasaan kasih dan sayang sesama individu. Bagi ibu bapa, tiada apa yang lebih penting daripada jalinan yang terhubung antara mereka dengan anak-anak.

Mungkin bagi seorang ibu, ia lebih mudah kerana mereka lebih banyak meluangkan masa dengan anak mereka. Namun, bagaimanakah pula bagi seorang bapa?

Ada bapa yang mampu menjalinkan hubungan bersama anak mereka seawal usia mereka masih bayi lagi.

Namun begitu, kebanyakannya memerlukan masa yang lebih lama dan ini adalah normal.

Ini kerana sebagai seorang bapa, anda juga memerlukan masa untuk menerima hakikat bahawa isteri anda bukan kepunyaan anda seorang lagi dan anda perlu membantu mereka sepanjang tempoh mereka pulih daripada melahirkan anak.

 Anda sendiri juga pasti letih dan tidak dapat tidur secukupnya kerana membantu pasangan menjaga bayi anda. Oleh itu, anda tidak perlu memaksa kerana jalinan ini akan terjalin juga walaupun agak lambat.

Kajian saintifik mengenai jalinan

Kajian menunjukkan bahawa bapa yang berada di sisi pasangan ketika kelahiran bayi akan mengalami perasaan yang sama seperti yang dialami oleh ibu.

Selepas sahaja bayi lahir, seorang bapa seharusnya terus memeluk dan merangkul bayi agar perasaan kasih sayang itu lahir secara semula jadi.

Banyak kajian terbaharu yang mencadangkan seorang bapa perlu mengekalkan hubungan yang rapat dengan anak mereka ketika berusia awal bulan lagi.

 Ini akan membuat hubungan mereka dengan anak menjadi lebih rapat ketika dewasa kelak.

Oleh itu, seawal bayi masih berada dalam perut lagi, tidak salah untuk berbual dengan anak anda agar mereka dapat mengenali suara anda. Ini juga dapat membina ikatan kepercayaan sesama anda dan bayi.

Antara kajian lain daripada Canada pula mencadangkan bahawa bakal bapa sebenarnya akan mengalami perubahan daripada hormon dan biologi yang akan menyediakan mereka ke alam keibubapaan.

Kajian ini mengatakan bahawa testosteron bakal bapa akan menurun manakala hormon prolaktin dan kortisol yang berkait rapat dengan kehamilan, akan meningkat dalam tempoh tiga minggu sebelum bayi dilahirkan.

Ada juga kajian serupa yang menunjukkan kadar prolaktin dalam badan lelaki akan meningkat apabila mereka merangkul bayi.

Penemuan ini dapat menyokong kenyataan yang mengatakan terdapat perubahan fisiologi buat bakal bapa.

Tip untuk bapa menguatkan jalinan dengan anak mereka

Bermain bersama

Kajian menunjukkan bahawa ibu dan bapa cenderung untuk membahagikan cara penjagaan ketika bayi mula mencecah awal minggu kehidupan mereka.

Peranan ibu selalunya akan lebih cenderung kepada penjagaan yang lembut dan melibatkan mental manakala bapa pula cenderung kepada penjagaan yang lebih bersikap fizikal.

Ini jelas sekali akan menyebabkan anda dan pasangan menjadi stereotaip terhadap anda. Namun, ia juga akan menjadikan anda sebagai ‘teman sepermainan’ mereka.

Selalunya, seorang bapa akan menjadi ‘hero’ kepada anak mereka. Ini juga merupakan kelebihan kepada bapa kerana bapa juga mungkin merupakan individu pertama yang mendengar tangisan bayi semasa bermain bersama.

Rangkul bayi anda dengan erat

Apabila si ibu sedang menyusukan bayi,  mereka akan membawa bayi dekat kepada dada mereka lalu membuat mereka jelas dapat melihat anda.

Tidak salah juga jika anda sebagai seorang bapa turut memgang bayi pada posisi yang sama seperti si ibu menyusukan bayi, dan biarkan mata mereka jelas melihat kepada anda.

Ambil tugas pada waktu malam

Beri peluang kepada si ibu untuk mendapatkan tidur yang mencukupi dengan menjadi ‘penyelamat’ pada waktu malam tatkala bayi menangis.

Ini akan memberi anda dan bayi masa bersama yang berharga. Anda dinasihatkan untuk selalu menyimpan susu di dalam peti untuk situasi kecemasan begini.

Usap tangisan bayi anda

Anda perlu menjadi seorang bapa yang sentiasa ada ketika bayi menangis untuk mengusap tangisan mereka.

Anda boleh cuba memujuk mereka dengan pelbagai cara termasuklah menggunakan puting palsu.

Ini dapat memberi mereka petunjuk bahawa bukan hanya si ibu sahaja yang mampu memberikan apa yang diperlukan oleh bayi.

Cuba lakukan urutan bayi

Bayi mudah bergerak balas dengan sentuhan. Cara yang paling mudah untuk merelakskan bayi adalah dengan urutan lembut.

Apabila bayi anda sedang gembira, lakukan 10 hingga 15 minit urutan yang lembut pada bahagian kaki, perut, tangan dan leher mereka.

Mampukah bapa menjaga anak?

Selalunya, ibu sahaja yang akan diberikan tanggungjawab untuk menguruskan bayi dari A-Z. Jika si ayah membantu pun, itu masih dilakukan dengan pemantauan daripada ibu.

Namun, bagaimana pula jika berlaku hal kecemasan kepada ibu, seperti perlu bekerja luar kawasan ataupun dimasukkan ke hospital?

Jadi, bersedialah para bapa untuk menggalas tanggungjawab menjaga anak-anak.

Sebaik-baiknya, tanggungjawab untuk menjaga anak perlu digalas oleh kedua-dua ibu dan bapa.

Suami perlu mengambil tahu dan membantu isteri dalam hal ehwal penjagaan anak supaya boleh bersedia jika hal-hal kecemasan berlaku.

Buat si ibu pula, berikan kepercayaan kepada suami anda untuk sama-sama membantu anda menjaga bayi. Ini panduan untuk bapa belajar menjaga bayi mereka.

Fahami perangai bayi
: Setiap anak sudah pasti mempunyai perangai yang berbeza. Sudah tentu si ibu yang lebih memahami perangai bayi mereka.

Jadi, ibu perlu kerap bercerita tentang kelakuan dan aktiviti bayi kepada si bapa supaya sedikit sebanyak bapa boleh mengetahui tabiat dan aktiviti harian bayi mereka.

Contohnya, jika bayi terjaga daripada tidur dan menangis, bapa perlu periksa adakah disebabkan lampin basah ataupun disebabkan kembung perut.

Selain itu, ibu boleh memberitahu suami tentang tabiat tidur bayi seperti perlu menutup lampu sebelum tidur ataupun tidak boleh membuat bising semasa bayi tidur.

Apa yang bayi anda gemari?
Dalam menjaga bayi yang belum pandai bertutur, anda perlu tahu cara memujuk anak anda jika dia merengek atau menangis.

Jadi, wahai bapa, bertanyalah kepada isteri anda tentang cara untuk membuatkan anak anda gembira.

Contohnya, tarik minat anak anda untuk mandi, dengan cara meletakkan mainan terapung seperti itik dan bola dalam tab mandiannya.

Tahu rutin harian bayi anda:
Bayi mempunyai waktu makan dan tidur yang tetap setiap hari. Jadi, ketahui jadual waktu makan dan tidur bagi mengelakkan bayi meragam.

Jika si anak sudah pandai makan makanan pejal, si bapa perlulah belajar sekurang-kurangnya dua resipi bayi.

Selain itu, anda juga perlu tahu jika anak mengalami alergi pada sebarang makanan.

Kenali tanda bayi meragam:
Anda perlu mengetahui punca anak meragam atau menangis. Adakah tanda-tanda yang ditunjukkan normal atau kerana anak kurang sihat.

 Sediakan termometer bayi di rumah supaya mudah untuk anda mengetahui suhu badan bayi. Jika disebabkan demam atau sakit selesema mahupun batuk, maka segeralah membawa bayi anda mendapatkan rawatan.

Pengalaman tidak ternilai

Jalinan kasih sayang antara seorang bapa dan anak adalah sangat penting dalam tumbesaran anak-anak.

Tidak kira apa panggilan anak anda kepada anda; papa, ayah, abah, bapa,
daddy,
babah atau abi, luangkanlah masa untuk bersama anak anda, tidak akan jatuhnya ego seorang lelaki jika anda membantu isteri anda untuk menjaga anak, membantu memberikan susu pada anak mahupun menukar lampin anak.

Anak anda akan membesar, tidak akan selamanya anda akan mendapat peluang melakukannya. Hargailah masa yang ada untuk anda merasai pengalaman menjaga anak anda.

Anda mungkin berminat untuk membaca artikel:

Tip Penjagaan Bayi yang Perlu Anda Ketahui

Puting Bayi: Perlu Diberikan atau Tidak?

Ubat Gigi, Adakah Sesuai Digunakan Pada Bayi?


BONGKAR 5 Mitos & Salah Faham Vaksin COVID-19 Untuk Remaja 12 Tahun Ke Atas!

Sudah lebih setahun negara kita dilanda wabak COVID-19. Oleh sebab itu, bahaya Coronavirus sudah pasti telah diketahui ramai. Syukurlah, melalui Program Imunisasi COVID-19 Kebangsaan (PICK), ibu bapa kita kebanyakannya sudahpun menerima vaksinasi.

Namun, baru-baru ini, sebuah lagi berita gembira telah disampaikan oleh Menteri Penyelaras Program Imunisasi PICK,

Khairy Jamaluddin.

Ibu bapa kini boleh menarik nafas lega kerana vaksinasi mungkin dapat dilakukan pada masa hadapan untuk golongan remaja 12 tahun ke atas, lebih-lebih lagi untuk mereka yang perlu mengambil peperiksaan penting.

Untuk
 mendapatkan lebih banyak info tentang coronavirus di Malaysia, sila dapatkannya
di sini
.

[covid_19]

Menurut Khairy Jamaluddin lagi, pemberian vaksin untuk golongan remaja 12 tahun ke atas akan dijalankan di negara kita pada masa terdekat
menggunakan vaksin Pfizer-BioNTech.

Walau bagaimanapun, dalam kegembiraan yang dirasai oleh sebelah pihak, masih ada segelintir ibu bapa yang rasa sangsi terhadap
keberkesanan vaksin COVID-19
 untuk anak-anak mereka.

Malah, muncul pula mitos-mitos mengenai bahaya vaksin untuk anak-anak yang berusia 12 tahun ke atas.

Jadi, bagaimanakah kita dapat membezakan informasi mana yang salah dan betul?

5 mitos lazim mengenai vaksin untuk remaja

Sebenarnya, ada terlalu
banyak mitos dan salah faham
 yang berlegar-legar dalam kalangan masyarakat mengenai vaksinasi terhadap virus COVID-19.

Kami faham, ramai ibu bapa yang ingin melindungi anak mereka daripada sebarang bahaya. Walau bagaimanapun, bahaya Coronavirus lebih hebat jika anak anda dibiarkan tanpa vaksin.

Di bawah, kami kongsikan 5 mitos utama berkaitan pengambilan vaksin COVID-19 dalam kalangan remaja.

Mitos 1: Kanak-kanak dan remaja tidak perlu divaksin kerana mereka bukan golongan berisiko

Sebenarnya, kenyataan di atas adalah tidak benar sama sekali. Di Amerika Syarikat, jumlah kes COVID-19 dalam kalangan remaja dan kanak-kanak telah meningkat dari 3% ke 24% dalam masa setahun.

Jadi, kanak-kanak juga berhadapan dengan bahaya Coronavirus,
sama seperti orang dewasa.

Walaupun benar kanak-kanak tidak mengalami simptom yang teruk, masih ada juga yang perlu dikejarkan ke hospital. Malah, ramai juga yang telah meninggal dunia disebabkan COVID-19.

Oleh sebab itu, ibu bapa masih perlu membawa anak untuk mendapatkan vaksinasi COVID-19.

Malah, selepas divaksin, anak anda boleh melakukan pelbagai aktiviti dan tidak lagi terbatas berbanding semasa pandemik. Mereka juga dapat bergaul dengan bebas tanpa perlu risau mengenai penyakit COVID-19.

Baca juga:

Vaksin COVID-19 Bukan Untuk Kanak-kanak? Ini Sebab Bawah Umur 18 Tahun Tak Disuntik

19 Perkara WAJIB Tahu Sebelum, Semasa & Selepas Dapat Vaksin COVID-19

Mitos 2: Vaksin COVID-19 bahaya terhadap kanak-kanak

Ramai yang sangka pemberian vaksin adalah bahaya untuk kanak-kanak dan remaja.

Malah, ada juga yang anggap vaksin COVID-19 untuk remaja lambat diluluskan kerana ada masalah yang timbul!

Jangan cepat percaya! Sebenarnya, ujian klinikal untuk kanak-kanak dan remaja lebih panjang berbanding orang dewasa. Salah satu sebabnya ialah ia perlu melalui fasa demi fasa untuk memastikan keselamatan vaksin.

Selain itu, dos untuk kanak-kanak dan orang dewasa juga berbeza. Jadi, ujian klinikal akan memakan masa yang lebih panjang untuk menentukan dos yang sesuai.

Sebenarnya, bahaya Coronavirus lebih
merisaukan berbanding bahaya vaksin!
 COVID-19 tidak akan melakukan diskriminasi. Ia akan menjangkiti sesiapa sahaja tidak kira bangsa ataupun usia.

Mitos 3: Vaksin COVID-19 boleh merosakkan DNA dan menyebabkan kemandulan

Vaksin tidak akan merubah DNA anda dalam apa cara sekalipun.

Dua jenis vaksin yang sedang digunakan
 iaitu vaksin MRNA dan vaksin vektor viral tidak akan memberikan kesan terhadap DNA anda ataupun anak anda.

Selain itu, tidak ada sebarang bukti bahawa vaksin boleh menyebabkan kemandulan.

Vaksin COVID-19 selamat untuk masyarakat dalam setiap lapisan umur. Wanita yang hamil atau ingin hamil juga boleh mengambil vaksin.

Mitos 4: Vaksin COVID-19 mempunyai kesan jangka panjang

Sehingga hari ini, masih belum ada sebarang bukti yang boleh menunjukkan vaksin dapat
mengakibatkan kesan buruk jangka panjang
 terhadap kanak-kanak dan remaja.

Sebaliknya, bahaya Coronavirus lebih besar berbanding pemberian vaksin. Malah, mereka yang pernah menghidap COVID-19 mungkin akan mengalami pelbagai masalah kesihatan kekal walaupun setelah sembuh daripada jangkitan COVID-19!

Mitos 5: Vaksin COVID-19 tidak berkesan terhadap kanak-kanak dan remaja

Menurut FDA, ujian klinikal menunjukkan bahawa pemberian vaksin amat efektif untuk mengelakkan jangkitan COVID-19 yang sederhana dan teruk.

Malah, data yang sedia ada juga mencadangkan penggunaan vaksin Pfizer-BioNTech lebih efektif dalam kalangan remaja berbanding orang dewasa.

Setiap vaksin dan ubat-ubatan yang anda ambil
mempunyai risikonya yang tersendiri.
 Namun, kebaikan yang dibawa oleh vaksin melebihi sebarang keburukan yang ada. Sebab itulah, kita lebih digalakkan untuk mengambil vaksinasi.

Kesimpulan

Pasti ramai yang sudah tahu mengenai bahaya Coronavirus. Oleh sebab itu, semua orang haruslah mengambil vaksinasi, tidak kiralah apa jua umur mereka.

Imuniti kelompok hanya mampu dicapai apabila 80% daripada populasi mendapatkan vaksinasi. Golongan kanak-kanak dan remaja merangkumi sebahagian besar daripada populasi di Malaysia.

Jika mereka turut mengambil vaksin, secara tidak langsung kita selangkah lebih dekat untuk menang dalam perlawanan menentang COVID-19.

Malah, mereka juga dapat ke sekolah dan menjalani hidup dengan normal tanpa perlu risau mengenai bahaya Coronavirus.

Oleh sebab itu, jangan lupa untuk menyokong Program Imunisasi COVID-19 Kebangsaan. Setiap vaksin yang diberikan membawa kita selangkah lebih dekat kepada kehidupan yang lebih normal.

[mc4wp_form id=”115319″]

#HelloHealthGroup, #HelloDoktor, #HelloHealthCoronaVirus


Bahaya 'Microsleep'

Pernah tak anda mengalami situasi; anda sedang memandu dan anda hilang tumpuan, atau mungkin anda terlelap. Apabila tersedar, kenderaan anda rapat dengan kereta hadapan, terhantuk stereng atau cermin tingkap kenderaan, atau mungkin anda dihon kerana memasuki lorong kenderaan sebelah? Jika anda pernah mengalaminya, keadaan itu dipanggil
microsleep
.

Apa itu ‘microsleep’?

Ia merujuk kepada satu episod tidur singkat yang tidak dapat dikawal dan berlaku untuk tempoh beberapa saat. Terjadi tanpa amaran dan kerap berlaku apabila seseorang individu yang dalam keadaan mengantuk cuba untuk melawan rasa tersebut dan kekal berjaga.

Kebiasaannya individu yang mengalaminya tidak menyedari bahawa mereka telah tertidur. Masalah
microsleep
 ini mendatangkan bahaya apabila berlaku ketika sedang memandu atau sedang mengendalikan sesuatu jentera, yang berpotensi meningkatkan risiko kemalangan yang serius.

Simptom

Gejala
microsleep
 agak sukar untuk dikenal pasti kerana anda mungkin sudah tertidur untuk menyedarinya. Namun antara simptomnya adalah seperti:

Lambat bertindak balas terhadap sebarang maklumat.

Pandangan kosong, fikiran menerawang jauh.

Terjatuh sesuatu yang dipegang.

Kepala terlentuk.

Mata lambat berkedip.

Terkejut atau tersentak secara tiba-tiba (
body jerk).

Sukar untuk mengingati apa yang berlaku 1 atau 2 minit lepas.

Masalah ini juga boleh berlaku ketika mata sedang dan masih terbuka.

Tanda amaran

Terdapat beberapa perkara yang anda lakukan ketika anda bakal menghadapi masalah
microsleep
 adalah:

Tidak mampu atau terlalu sukar untuk memastikan mata sentiasa terbuka.

Menguap berlebihan atau kerap.

Tersentak secara tiba-tiba.

Mata berkelip lebih kerap dari biasa.

Tanda amaran ketika memandu:

Memandu keluar dari laluan atau lorong tanpa anda sedari dan secara berbahaya.

Berulang kali menguap.

Terlepas jalan keluar.

Kelopak mata memberat.

Apakah puncanya?

Microsleep
biasanya disebabkan oleh rasa mengantuk yang teramat sangat dan digabungkan dengan tugas yang membosankan seperti memandu atau menonton televisyen. Semakin tinggi rasa mengantuk anda, semakan tinggi potensi untuk anda mengalaminya.

Kurang tidur, yang disebabkan masalah gangguan tidur seperti insomnia atau tidak mendapat kuantiti tidur yang mencukupi antara faktor utama.

Apabila kita dalam keadaan mengantuk, sebahagian otak kita sebenarnya mula tertidur walaupun secara fizikalnya kita masih terjaga namun hakikatnya otak kita tidak berfungsi sepenuhnya.

Langkah pencegahan

Cara yang paling berkesan untuk mencegah
microsleep
 adalah dengan memastikan anda mendapat tidur yang berkualiti dan mencukupi pada waktu malam. Jumlah waktu tidur yang disyorkan untuk individu dewasa adalah antara 7 hingga 9 jam.

Lakukan beberapa perubahan dalam rutin harian juga dapat membantu memperbaiki kualiti tidur, seperti:

Elakkan pengambilan kafein dan alkohol terutama jika anda sudah letih.

Padam dan tutup lampu, televisyen, atau radio.

Hindari sebarang aktiviti yang boleh merangsang kecerdasan.

Kekal suhu bilik pada tahap yang selesa.

Jika anda terlalu mengantuk pada waktu siang, berikan diri anda masa untuk tidur, pastikan ia tidak lebih 20 minit, biasanya dikenali sebagai tidur tengahari (
power nap).
 Ia dapat membantu menjadikan diri anda lebih segar.

Elakkan tidur melebihi 30 minit melainkan anda merancang untuk berjaga pada waktu malam. Tidur pada waktu petang yang melebihi 30 minit akan membuatkan diri anda berasa lebih mengantuk dan lesu.


Bagaimana Untuk Menyedari Rakan Anda Mangsa Penderaan?

Sesiapa sahaja boleh menjadi mangsa penderaan, tanpa mengira pendidikan, tahap sosial atau status kewangan. Untuk membantu rakan anda daripada penderaan adalah sangat penting untuk menghindari kesan yang mungkin terjadi ke atas kehidupan dan masa depan mereka. Perkara pertama yang perlu dilakukan adalah untuk memahami dan mengetahui bila rakan anda didera.

Tingkah laku yang berlaku mungkin disumbangkan oleh faktor lain, dan tidak boleh dianggap sebagai bukti berlakunya penderaan.

Tanda penderaan secara emosi

Bukan semua penderaan berlaku secara fizikal. Penderaan secara emosi boleh membuatkan mangsa merasa tidak berguna, tidak berdaya dan berputus asa. Mereka mungkin merasakan mereka tidak akan dapat melarikan diri dari kawalan pendera. Beberapa situasi penderaan emosi mungkin menyebabkan mangsa merasakan diri tidak diperlukan dan tidak seorang individu yang menyayangi mereka kecuali pendera.

Biasanya individu yang didera berisiko mendapat penyakit mental seperti kemurungan, gangguan pemakanan atau gangguan tidur. Tidur mereka kerap terganggu kerana mereka sentiasa berada dalam keadaan berjaga-jaga yang membuatkan mereka tidak dapat berehat dengan sepenuhnya.

Tanda penderaan emosi yang lain, termasuk:

Rasa rendah diri

Mudah merasa bersalah

Kegelisahan, kebimbangan yang berterusan

Muncul masalah berkaitan pengambilan alkohol atau ubatan

Alami simptom kemurungan

Hilang minat untuk melakukan aktiviti harian

Sering bercakap tentang keinginan atau percubaan untuk membunuh diri

Simptom ini boleh menunjukkan punca kepada keadaan atau masalah lain, tetapi ia adalah sesuatu yang biasa untuk mangsa penderaan merasakan bahawa mereka berada dalam perhubungan yang ganas.

Gemar mengasingkan diri atau berdiam diri

Mangsa penderaan cenderung untuk menjadi senyap dan menghindari dari berhubung dengan masyarakat. Jika rakan anda berubah personaliti daripada seorang yang gemar bersosial dan ceria kepada seorang yang pendiam, ia boleh menjadi tanda kepada penderaan domestik. Rakan anda mungkin akan sering terlambat untuk kerja, perjumpaan sosial atau membatalkan temu janji pada saat akhir.

Lebih serius, mangsa mungkin mula untuk memutuskan hubungan dengan rakan dan ahli keluarga dan mengasingkan diri dari individu di syarikat yang mereka senangi dahulu. Apabila anda bertanyakan tentang kisah peribadi atau siapa pasangan mereka, mereka mungkin memilih untuk tidak berkongsi sebarang maklumat atau menafikan bahawa sebarang masalah dan menyatakan segalanya adalah baik.

Tanda ketakutan

Mungkin rakan anda tidak merujuknya sebagai penderaan, tetapi mereka mungkin merujuk pendera sebagai ‘mudah beremosi’ atau ‘mudah naik angin’. Sebagai contoh, mereka mungkin mengatakan bahawa pasangan mereka mudah marah apabila minum alkohol.

Anda mungkin melihat rakan anda tidak selesa ketika berada di rumah mereka. Mereka menjadi sangat pemalu dan segan untuk berbual. Mereka juga akan kelihatan cemas dan risau tentang bagaimana untuk melayan pasangan mereka. Ada masanya apabila berada di depan pendera, ketakutan itu akan jelas kelihatan, sehingga rakan anda mungkin menjadi kaku dan tidak mampu untuk melakukan sebarang keputusan, bahkan tidak mampu untuk melindungi diri.

Tanda dikawal

Rakan anda mungkin sudah melepaskan segala aspek kawalan dalam kehidupan kepada pendera. Mereka takut untuk pergi ke mana-mana atau untuk melakukan apa-apa tanpa permintaan.

Jika seseorang adalah mangsa penderaan, mereka kerap dan sering meminta izin untuk berjumpa seseorang atau pergi ke mana-mana. Rakan anda mungkin merujuk pendera sebagai ‘agak cemburu’ atau ‘ sedikit mengawal’.

Kawalan dari pendera mungkin melibatkan aspek lain seperti perhubungan dan kewangan. Rakan anda mungkin kerap berdepan dengan masalah kekurangan duit atau tidak mempunyai kenderaan sendiri. Mereka mungkin mengatakan pasangan mereka mengawal soal kewangan dan mengambil kira tentang semua perbelanjaan. Ini mungkin menyebabkan mangsa merasa lebih bergantung kepada pendera dan ia lebih mudah untuk dikawal. Pendera mungkin sering kali menuduh mereka mempunyai hubungan lain.

Ramai mangsa penderaan domestik akan cuba untuk menyembunyikan atau menafikannya, atau cuba untuk melindungi sebarang tanda penderaan. Walau bagaimanapun, jika anda mengesyaki seseorang yang anda kenali mungkin mengalami penderaan domestik, cuba rujuk senarai di atas sebagai bantuan.

Hello Health Group
 tidak menyediakan nasihat perubatan, diagnosis atau rawatan.


MRSA

Definisi

Apa itu MRSA?

MRSA bermaksud methicillin-resistant Staphylococcus aureus. MRSA adalah kuman “staph” yang tidak menjadi baik dengan jenis antibiotik yang biasanya menyembuhkan jangkitan staph. MRSA boleh menyebabkan penyakit berjangkit seperti tulang, sendi, aliran darah, injap jantung dan jangkitan paru-paru. Sekiranya tidak dirawat tepat pada masanya, penyakit ini boleh mendatangkan bahaya. Jangkitan MRSA merebak terutamanya melalui kulit anda dan sering bermula sebagai bisul kulit yang menyakitkan. Terdapat 2 jenis jangkitan MRSA: Hospital Acquired – HA-MRSA dan Community Acquired – CA-MRSA.

Apakah kebarangkalian MRSA?

MRSA boleh berlaku kepada sesiapa, terutamanya mereka yang tinggal di tempat yang penuh sesak. Anda boleh mengurangkan kemungkinan mengalami hernia dengan mengurangkan faktor risiko anda. Sila berbincang dengan doktor anda untuk mendapatkan maklumat lanjut.

Simptom-simptom

Apakah simptom-simptom MRSA?

Simptom umum adalah benjolan merah kecil pada kulit yang kelihatan seperti jerawat atau bisul. Selain itu, terdapat simptom lain termasuk:

Sakit dada

Batuk atau sesak nafas

Keletihan

 Demam dan menggigil

Perasaan sakit

Sakit kepala

Ruam

Luka yang tidak sembuh

Mungkin terdapat beberapa simptom yang tidak disenaraikan di atas. Jika anda mempunyai sebarang kebimbangan tentang simptom, sila berjumpa dengan doktor anda.

Bila saya harus berjumpa doktor?

Jika anda mempunyai sebarang tanda atau simptom yang disenaraikan di atas atau mempunyai sebarang pertanyaan, sila berunding dengan doktor anda. Tubuh setiap orang bertindak dengan cara yang berbeza. Berbincanglah doktor anda apa yang terbaik untuk anda.

Punca

Apakah Punca MRSA?

Bakteria Aureus mengembangkan rintangan methicillin selepas bertahun-tahun antibiotik ini digunakan untuk merawat jangkitan. Kebanyakan kes jangkitan MRSA biasanya disebabkan oleh sentuhan kulit dengan orang yang dijangkiti atau melalui perkongsian alat-alat yang telah digunakan oleh mereka. Di samping itu, mereka yang mempunyai sistem imun yang lemah kerana pembedahan, rawatan kanser dan dialisis juga mempunyai berisiko untuk mengalami jangkitan MRSA.

Faktor-faktor Risiko

Apakah yang meningkatkan risiko saya kepada MRSA?

Terdapat banyak faktor risiko untuk MRSA, seperti:

dimasukkan ke hospital (dikunjungi, dimasukkan ke hospital, bekerja …)

Mengambil bahagian dalam sukan yang melibatkan sentuhan. MRSA boleh merebak dengan mudah melalui luka dan melecet dan sentuhan kulit ke kulit.

Hidup dalam keadaan yang penuh sesak atau tidak bersih

Lelaki homoseksual mempunyai risiko yang lebih tinggi untuk mendapat jangkitan MRSA.

Tidak mempunyai faktor risiko tidak bermakna anda tidak boleh mendapatkan strain hamstring. Faktor-faktor ini hanya untuk rujukan sahaja. Anda perlu berunding dengan doktor untuk maklumat lanjut.

Diagnosis dan Rawatan

Maklumat yang diberikan bukan pengganti untuk sebarang nasihat perubatan. SILA berunding dengan doktor anda untuk maklumat lanjut.

Bagaimana pesakit MRSA didiagnosis?

Diagnosis dibuat dengan mendapatkan sampel kulit, nanah, darah, air kencing, atau rembesan dari hidung. Ini adalah perlu untuk melihat kehadiran bakteria MRSA.

Bagaimana pesakit MRSA dirawat?

Sesetengah jangkitan mungkin tidak memerlukan antibiotik. Langkah pertama ialah membuang abses. Kemungkinan dadah yang digunakan termasuk trimethoprim / sulfamethoxazole dan yang lebih baru seperti linezolid, daptomycin, quinupristin / dalfopristin, tigecycline, dan telavancin. Orang dengan jangkitan HA-MRSA boleh diasingkan. Pelawat dan pekerja penjagaan kesihatan hendaklah memakai pakaian keselamatan, dan mencuci tangan selepas bersentuhan pesakit. Permukaan bilik dan baju-baju kotor perlu dibersihkan untuk menyahkuman.

Perubahan gaya hidup & rawatan sampingan

Apakah perubahan gaya hidup dan rawatan sampingan yang boleh saya ambil untuk menangani MRSA?

Gaya hidup dan rawatan di rumah yang berikut mungkin membantu anda menangani MRSA:

Perlu untuk melakukan pemeriksaan semula dengan teratur untuk mengetahui keadaan penyakit dan kesihatan anda.

Ikut arahan doktor

Ingat bahawa membasuh tangan adalah cara terbaik untuk menghentikan penyebaran jangkitan.

Tukar dan basuh barang linen dirumah secara kerap. Gunakan air panas dan pengering panas untuk linen katil dan tuala. Bersihkan kawasan sekitar yang mempunyai mereka yang sakit.

Sekiranya anda mempunyai sebarang pertanyaan, sila berunding dengan doktor bagi memahami rawatan terbaik untuk anda.


Masa Depan Keselamatan Makanan Dunia (Food Security)

Masa depan keselamatan makanan (food security): Transformasi ilmu kepada tindakan bersama masyarakat, ekonomi dan alam sekitar.

Dengan hampir 600 juta kes penyakit bawaan makanan, makanan yang tidak selamat merupakan satu ancaman kepada kesihatan manusia sejagat dan ekonomi, malahan memberi kesan signifikan kepada mereka yang mempunyai faktor risiko dan masyarakat yang kurang berkemampuan terutamanya wanita dan kanak-kanak. Selain itu, isu keselamatan makanan juga merupakan isu masyarakat di bumi bergolak serta migran seperti pelarian.

Pada 12-13 Februari 2019, Persidangan Keselamatan Makanan dihoskan bersama Pertubuhan Makanan dan Agrikultur Dunia (FAO), Pertubuhan Kesihatan Dunia dan Kesatuan Negara-negara Afrika akan dilangsungkan di Addis Ababa, Ethiopia.

Persidangan ini akan disertai oleh Menteri-menteri kesihatan, Menteri-menteri agrikultur, pakar saintifik terkemuka, rakan agensi serta masyarakat madani lain seperti wakil pengguna, pengeluar dan pengedar makanan bagi:

mengenalpasti strategi dan pelan tindakan utama bagi menangani cabaran semasa dan di masa hadapan bagi keselamatan makanan;

Memperkukuhkan komitmen kerajaan dan mobilisasi peringkat tertinggi politik dalam memastikan sasaran keselamatan makanan bagi Agenda Pembangunan Mampan (SDG) dapat dicapai pada tahun 2030.

Cabaran dan perubahan berterusan iklim dunia, pengeluaran makanan di peringkat global dan sistem perbekalan yang mempengaruhi pengguna, industri dan juga alam sekitar. Cabaran dan perubahan tersebut mempunyai kesan langsung ke atas sistem keselamatan makanan dan memberi cabaran kepada kelestarian dan pembangunan mampan.

Ini merupakan titik permulaan penting di peringkat antarabangsa dalam mencerminkan tindakan yang lebih agresif bagi memastikan agenda keselamatan makanan dibincang dalam dialog secara berterusan, di mana Addis Ababa akan menjadi perintisnya dan kemudian bersambung di Geneva.

Keutamaan akan diberi kepada pendekatan dan strategi keselamatan makanan yang boleh digunapakai merentas sempadan dan sektor, dengan pengukuhan usaha bagi mencapai Matlamat Pembangunan Mampan (SDGs) dan menyokong pelan Tindakan Sedekad PBB mengenai Nutrisi.

Persidangan Keselamatan Makanan Antarabangsa diadakan julung kali serta berlangsung sebelum Forum Antarabangsa mengenai Keselataman Makanan dan Perdagangan yang bakal berlangsung pada 23-24 April 2019.

Senario Keselamatan Makanan Dunia

Majoriti daripada kita sudah pastinya pernah mengalami penyakit bawaan makanan. Oleh kerana itu, ia menjadi peri penting untuk memastikan makanan kita tidak dicemari dengan bakteria, parasit, virus, toksin dan bahan kimia berbahaya.

Makanan boleh dicemari dalam sesuatu peringkat pengeluaran, pengedaran dan penyediaan. Setiap pihak di rantaian pengeluaran, daripada pengeluar sehingga pengguna, harus memainkan peranan penting demi memastikan makanan kita menjadi penyebab pelbagai jenis penyakit.

Bagi memahami senario keselamatan makanan dunia, kami senaraikan beberapa fakta penting untuk gambaran semua.

 Lebih 200 penyakit disebarkan menerusi makanan

1 daripada 10 orang jatuh akibat memakan makanan yang sudah tercemar manakala 420 ribu orang maut setiap tahun di seluruh dunia. Kanak-kanak di bawah umur 5 tahun merupakan kumpulan yang mempunyai risiko tinggi dengan 125 ribu kanak-kanak menderita akibat penyakit bawaan makanan. Penyediaan makanan yang mengamalkan amalan kebersihan terbaik dapat menghalang penyakit bawaan makanan.

 Makanan tercemar boleh mengakibatkan masalah kesihatan jangka panjang

Simptom-simptom lazim penyakit bawaan makanan adalah seperti kesakitan di bahagian perut, muntah dan cirit-birit. Makanan yang tercemar dengan logam berbahaya atau toksin boleh menyebabkan masalah kesihatan jangka panjang termasuk kanser dan gangguan neurologikal.

 Penyakit bawaan makanan memberi kesan lebih teruk kepada masyarakat dengan faktor risiko tinggi berbanding keseluruhan populasi

Jangkitan akibat makanan tercemar mempunyai impak yang lebih teruk kepada populasi kurang berkemampuan atau kumpulan masyarakat dengan kadar kesihatan bawah purata dan boleh menjadi lebih serius serta mengancam nyawa mereka. Bagi anak kecil, wanita hamil, mereka yang tidak sihat dan warga emas menerima akibat daripada penyakit bawaan makanan dengan lebih teruk dan berisiko kehilangan nyawa.

 Terlalu banyak ‘peluang’ makanan untuk dicemari dalam rantaian pengeluar, pengedar dan pengguna

Makanan di era ini sangat kompleks dan melibatkan pelbagai peringkat pengeluaran, penyembelihan atau penuaian, pemprosesan, penyimpanan, logistik sebelum sampai kepada pengguna.

 Globalisasi mengakibatkan keselamatan makanan lebih kompleks dan dititikberatkan

Fenomena globalisasi pengeluaran dan perdagangan makanan menjadikan rantaian makanan lebih panjang dan membuat penularan penyakit bawaan makanan lebih rumit serta memerlukan siasatan dan penarikan semula produk jika berlaku kecemasan/darurat.

 Keselamatan makanan perlukan pendekatan pebagai sektor dan disiplin

Bagi meningkatkan mutu keselamatan makanan, perlunya kepakaran pelbagai pihak digembleng bersama bagi mencari penyelesaian sains dan teknologi terbaik yang ada di pasaran ketika ini.

Jabatan kerajaan yang berbeza dan agensi serta sektor kesihatan awam, agrikultur, pendidikan dan perdagangan diperlukan untuk kolaborasi serta berkomunikasi sesama sendiri bagi menggalakkan interaksi bersama masyarakat awam dan kumpulan pengguna.

 Pencemaran makanan menjejaskan ekonomi dan masyarakat secara keseluruhannya

Pencemaran makanan sudah melangkaui sempadan impaknya kepada kesihatan awam — ia menjejaskan eksport makanan, pelancongan, sumber pendapatan peniaga makanan dan pembangunan ekonomi, tidak kira sama ada di negara membangun atau sedang membangun.

Bakteria merbahaya kini menjadi lebih imun terhadap rawatan ubat dan vaksin

Rintangan anti-mikrob merupakan satu perkara penting menjadi perhatian masyarakat kesihatan awam dunia. Terlebih guna dan penyalahgunaan antibiotik dalam agrikultur dan industri haiwan ternakan/sembelihan, ditambah pula dengan isu penggunaan klinikal manusia, ini merupakan faktor yang menjerumus kepada kemunculan dan penyebaran rintangan anti-mikrob. Rintangan anti-mikrob pada haiwan boleh disebarkan kepada manusia menerusi makanan.

 Segenap lapisan masyarakat memainkan peranan penting dalam keselamatan makanan

Keselamatan makanan merupakan tanggungjawab yang dikongsi bersama di antara kerajaan, industri, pengeluar makanan, ahli akademik dan para pengguna. Setiap orang berperanan penting dalam mencapai objektif keselamatan makanan yang memerlukan kepakaran dalam pelbagai disiplin —  toksikologi, mikrobiologi, parasitologi, pemakanan, ekonomi kesihatan, sains hayat dan perubatan veterinar.

Masyarakat setempat dengan penglibatan para wanita dan pendidikan sekolah memainkan peranan penting pelaksanaan dasar di peringkat makro.

 Para pengguna harus dilengkapi dengan informasi sewajarnya mengenai amalan terbaik keselamatan makanan

Orang awam harus diberi capaian mudah kepada informasi penting dan pilihan terbaik bahan mentah (makanan) dari segi kualiti dan nutrisi serta etika pengendalian makanan terbaik. Orang awam juga harus diberitahu mengenai keadaan lazim yang merbahaya untuk makanan dan cara mengendalikan makanan sepertimana yang disyorkan pada label pembungkusan makanan.

Hello Health Group
 tidak menyediakan nasihat perubatan, diagnosis, atau rawatan.